
DESPRE  MODUL  CUM  TREBUIE  APĂRATĂ  BISERICA1. 

Biserica  sobornicească  a  avut  de  susţinut  lupte,  în  toate 
timpurile;  ea  va  avea  de  purtat  aşa  ceva  întotdeauna.  Ca  şi 
dumnezeescul  ei  întemeietor,  ea  trebuie  cu  necesitate  să  fie 
obiectul  contrazicerilor,  pentrucă  este  depozitara  adevărului  şi  a 
binelui,  şi  fiindcă  adevărul  şi  binele  vor  avea  întotdeauna  să 
lupte  împotriva  erorii  şi  a  răului.  Biserica  are  nu  numai  duşmani 
exteriori,  cari  o  nesocotesc  şi  o  calomniază,  ea  are  şi  vrăjmaşi 
interiori,  cari  sunt  mult  mai  periculoşi :  aceştia  sunt  ipocriţii,  cari 
fac  din  dogmele  ei,  din  morala  ei,  din  cultul,  din  autoritatea  ei, 
totatâtea  obiecte  de  speculaţiuni  josnice  şi  interesate.  Aceşti 
duşmani  interiori  se.  întâlnesc  în  cler  ca  şi  printre  laici ;  aceşti  fa¬ 
risei  ai  legii  celei  noi  repetă  pe  toate  glasurile,  asemenea  celor 
ai  legii  iudaice:  «Mulţumimu-ţi,  Dumnezeule,  că  nu  suntem  ca 
ceilalţi  oameni!»  ei  sunt  pururea  gata,  dispuşi  să  augmenteze 
simbolul;  în  schimb,  ei  caută  fără  încetare  mijloace  de  împăcare 
cu  morala;  ei  nu  primesc  din  cult  decât  ceeace  favorizează  ideile 
lor;  dacă  preferi  slujbele  parohiale,  spectacolelor  pretenţioase  şi 
ridicule,  pe  cari  le  inventează  ei,  eşti  înaintea  lor  un  jansenist; 
dacă  ţii  la  vechea  regulă  a  credinţei  soborniceşti,  şi  dacă  crezi, 
că  legile  sunt  făcute  pentru  popi  ca  şi  pentru  ceilalţi,  atunci 
treci  în  ochii  lor  de  gallican,  cu  alte  cuvinte,  drept  un  om  de 
speţa  cea  mai  rea,  aproape  de  un  ateu ;  dacă  nu  aşezi  pe  Preasfânta 
Fecioară  în  locul  lui  Dumnezeu  şi  pe  papa  în  locul  bisericei, 
eşti  un  eretic,  un  nelejuit,  vrăjmaş  al  Sfântului-Scaun  şi  al  cul¬ 
tului  Măriei. 

'  Acest  articol  a  fost  compus  de  autOT  până  ce  nu  trecuse  la  biserica  ortodoxă. 

Cugetaţi  cumva,  că  aceşti  făţarnici  cinstesc  Sfânta  Fecioară 
şi  aduc  respect  papei  ?  Vă  înşelaţi ;  ei  îşi  fac  râs  atât  de  Sfânta 
Fecioară,  cât  şi  de  papa,  cari  nu  sunt  pentru  ei  decât  nişte  mij¬ 
loace  pentru  a  se  lăudă  şi  pentru  a  se  îmbogăţi. 

Aceşti  farisei  nu  respectă  ceva,  decât  în  aparinţă,  ei  se  preo¬ 
cupă  prea  puţin  să  spună  adevărul;  dacă  au  plăcerea  să  facă  o 
dogmă  şi  să  puie  eroarea  pe  tronul  adevărului,  ei  o  fac;  dacă 
le  trece  prin  minte  să  pună  în  socoteala  bisericii,  o  ideie,  o  in¬ 
stituţie,  pe  care  o  găsesc  bună  de  exploatat,  aceasta  nu  constituie 
pentru  ei  nici  o  greutate.  Biserica,  pe  care  ei  o  ridică  în  slavă, 
nu-i  decât  coteria  lor;  doctrinele,  pe  cari  voiesc  să  Ie  impună  nu 
sunt  decât  ideile  lor;  cu  cât  mai  mult  combaţi  aceste  idei  în 
numele  adevărului,  cu  atât  mai  tare  le  susţin  şi  le  exagerează,  şi 
dacă  are  cineva  pretenţiunea,  foarte  îndreptăţită  şi  cu  totul  ra¬ 
ţională  de  a  aşeză  biserica  airea  (în  altă  parte),  decât  la  ei,  atunci 
aruncă  asupra  unuia  ca  acesta  anateme  peste  anateme. 

Acestea  sunt  procedeele  obişnuite  ale  fariseilor  noştri:  cu 
cât  au  mai  puţine  convingeri,  cu  atât  mai  mai  mult  se  silesc  să 
desfăşure  zel  pentru  apărarea  bisericii  şi  a  creştinismului ;  dar 
acest  zel  are  în  mod  necesar  ceva  silit,  ceva  excentric;  el  nu 
poate  rămânea  între  marginile  dreptului  şi  adevărului;  trebuie  să 
degenereze  în  insulte.  Insulta  a  devenit  atât  de  comună  fariseilor 
noştri,  încât  nici  nu  mai  bagă  de  seamă,  că  ea  se  desprinde  din 
toate  frazele  lor;  ei  se  miră,  când  lumea  Ie  reproşează,  că  se  fo¬ 
losesc  de  ea.  Se  poate,  ca,  în  focul  polemicei,  să  nu  spui  tot¬ 
deauna  lucruri  plăcute  adversarilor;  există  chiar  un  neam  de  ad¬ 
versari,  cu  cari  Isus-Hristos  s’a  purtat  foarte  rău,  aceştia  sunt 
fariseii  «cari  se  cinstesc  pe  ei  însuşi  şi  cari  dispreţuesc  pe  alţii». 
Putem  de  sigur  să  imităm  pe  dumnezeescul  Învăţător,  când  în¬ 
tâlnim  în  calea  noastră  «aceste  morminte  văruite  dinafară  cari 
dinlăuntru  sunt  pline  de  putreziciune;  dar  e  de  lipsă  să  tratăm 
pe  toţi  ceilalţi  adversari  ai  bisericii,  şi  chiar  ai  creştinismului,  cu 
dragostea,  de  care  ne-a  dat  exemplu  Iisus  Hristos.  Câtă  sfântă 
mănie  arătă  el  împotriva  sectei  făţarnicilor,  împotriva  acelora, 
cari  trafică  cu  religiunea;  într’atâta  eră  el  de  blând  şi  compăti¬ 
mitor  pentru  cei  neştiutori,  cei  neputincioşi,  pentru  cei  orbi, 
pentru  toţi  aceia,  cari  aveau  anumite  neputinţe  spirituale  şi  cor¬ 
porale.  Oricât  de  slabă  să  fi  fost  licărirea,  care  mai  rămânea 

într’o  inteligenţă,  el  nu  perdea  nici  decum  nădejdea  de  a  o  lu¬ 
mina  mai  mult,  şi  se  ferea  de  a  o  stinge  cu  desăvârşire.  Orice 
rătăcit  eră,  în  ochii  săi,  o  oaie,  pe  care  el  trebuia  să  o  aducă 
la  staul  pe  umerii  săi. 

Iisus-Hristos  îşi  apără  operă  cu  ajutorul  dragostei;  zelul 
lui  eră  blând,  curat,  desinteresat.  El  nu  insultă  pe  nime,  nu  exa¬ 
gera  nimic;  vorbiâ  cu  gravitate,  simplu;  el  eră  blând  şi  smerit 
cu  inima. 

Să  asemene  cineva  cu  acest  zel  al  Dumnezeu-omului  pe 
cel  al  fariseilor  noştri  moderni :  s’a  desfăcut  oare  vr’odată  vre-o 
frază  dulce  şi  smerită  din  condeiele  lor?  Totdeauna  cu  pumnul 
ridicat,  ei  strigă,  calomniază,  insultă  pe  toţi  aceia,  pe  cari  îi  con¬ 
sideră  de  adversari  ai  bisericei  sau  ai  religiunii ;  ei  nu  pot  scrie 
un  şir,  fără  ca  fierea  să  se  verse  în  toate  părţile.  De  voiesc  câte 
odată  să  facă  pe  plăcuţii,  veninul  le  absoarbe  îndată  tot  spiritul. 

Ei  cred,  că  astfel  apără  în  mod  demn  biserica;  ei  mai  cu¬ 
rând  o  compromit  şi-i  fac  duşmani  în  mai  mare  număr.  Ceice 
n’au  fericirea  de  a  crede,  cari  nu  cunosc  religiunea,  judecă  de¬ 
spre  biserică  după  apărătorii  ei  lărmuitori;  negăsind  la  aceştia 
decât  nişte  deelamaţiuni  indecente  şi  cu  desăvârşire  lipsite  de 
ştiinţă  şi  de  raţiune,  îşi  fac  concluziunea,  că  biserica  nu  poate  fi 
apărată  în  mod  raţional,  şi  că  ea  nu-i  altceva,  decât  o  partidă 
compusă  din  oameni  cutezători  şi  făţarnici.  Concluziunea  lor  e 
cu  toată  siguranţa  falşă ;  ei  ar  trebui  să  se  asigure,  dacă  biserica 
n’are  alţi  apărători,  învăţaţi  şi  vrednici  de  cinste;  dar  fariseii 
noştrii  fac  atâta  zarvă,  încât  atrag  asupra  lor  toată  luarea  aminte ; 
ei  se  pricep  aşa  de  bine  să  tragă  folos  din  anumite  încurajări 
imprudente,  ale  căror  motive  nu  sunt  îndestul  de  cunoscute, 
încât  ei  au  încheiat  prin  a  face  să  fie  priviţi  drept  furnizorii 
brevetaţi,  patentaţi,  oficiali,  ai  adevărului  şi  ai  ortodoxiei. 

E  oare  de  mirat,  după  toate  acestea,  că  oameni,  chiar  se¬ 
rioşi  şi  oneşti,  văd  biserica  acolo,  unde  nu-i,  şi  judecă  pomul 
după  roadele,  cari  zi  de  zi  isbesc  privirile  lor?  / 

Iată  pentruce  biserica  are  atâţia  duşmani.  V) 

Cu  cât  se  va  folosi  lumea  de  procedeele  fariseilor  noştrii 
pentru  a  apără  biserica,  cu  atât  vom  vedea  mai  mult  mărindu-se  j 
mulţimea  prejudiţiilor  şi  a  nedreptăţilor  îndreptate  împotriva  ei.  I 

Nici  când  eroarea,  nici  zelul  amar  şi  obraznic  nu  vor  putea  naşte 
(produce)  adevăraţi  fii  de  ai  bisericii. 

Opera  lui  lisus  Hristos  trebuie  să  fie  propoveduită  şi  apă¬ 
rată  prin  mijloacele,  pe  cari  le-a  întrebuinţat  lisus  Hristos  pentru 
a  o  apăra  şi  propagă:  doctrină  adevărată,  învăţământ  simplu  şi 
curat,  umilinţă,  blândeţe  şi  dragoste,  acesta  este  rezumatul  din 
apostolatul  dumnezeescului  învăţător.  Tot  aşa  trebuie  să  facem 
şi  noi,  dacă  voim  să  câştigăm  pe  seama  bisericii  noi  fii,  şi  să  o 
apărăm  cu  adevărat  în  contra  adversarilor  săi. 

In  loc  de  a  inventă  dogme,  trebuie  a  ţineâ  cu  stricteţe  la 
doctrina  revelată  şi  păstrată  în  chip  universal  în  biserică,  pen- 
trucă  numai  cât  în  aceasta  este  adevărul.  In  loc  de  nişte  de- 
clamări  goale  şi  fără  consistinţă,  avem  datoria  să  oferim  potriv¬ 
nicilor  bisericii  un  învăţământ  nutrit  cu  dovezi  şi  cu  raţiona¬ 
mente  convingătoare,  pe  cât  de  blând  şi  modest  ca  formă,  pe 
atât  de  puternic  şi  solid  în  ce  priveşte  fondul,  un  învăţământ 
plin  de  sinceritate  şi  loialitate. 

Sunt  unii,  cari  îşi  închipuesc  că  apără  biserica  prin  prefă¬ 
cătorie  şi  minciună;  ei  identifică  clerul  sau  biserica  dintr’o  epocă 
oarecare  cu  biserica  sobornicească  şi  universală,  şi  nu-şi  dau 
învoirea,  ca  să  mărturisească  cineva  cu  francheţă,  că  în  biserica 
din  cutare  şi  cutare  secol  au  existat  mari  abuzuri.  Ei  consideră 
de  mincinoase  monumentele  istoriei  cele  mai  autentice,  şi  luptă 
înadins  împotriva  ştiinţei  şi  în  contra  cunoştinţelor  celor  mai 
comune.  Pe  unii  ca  aceştia  îi  veţi  vedea,  cu  o  ocazie  bineve¬ 
nită,  luând  apărarea  inchiziţiunei,  atribuind  această  instituţiune 
bisericii  soborniceşti,  şi  având  pretenţia,  că  ea  a  fost  bună,  folo¬ 
sitoare,  evanghelică. 

Prin  astfel  de  procedeuri,  se  compromit  cele  mai  bune  cauze. 
Să  nu  atribuim  lui  lisus  Hristos  decât  ceeace  aparţine  lui  lisus 
Hristos;  bisericii  soborniceşti  numai  ceeace  aparţine  bisericii  so¬ 
borniceşti  ;  să  lăsăm  clerului  şi  creştinilor  din  cutare  ori  cutare 
epocă  răspunderea  pentru  actele  şi  instituţiile  lor;  să  despărţim 
opera  omenească  de  opera  divină,  şi  noi  vom  apără  pe  aceasta 
din  urmă  cu  mai  mult  succes.  Cum  şi  voiţi  să  daţi  drept  dumne- 
zeească  o  operă,  care  se  găseşte  pătată  de  viţiile  omului?  Să  do¬ 
vedim,  că  viţiile  aparţin  oamenilor,  şi  că  opera  divină  nu  trebuie 
judecată  după  aceste  viţii,  pe  cari  ea  le  osândeşte,  şi  noi  vom 

fi  nişte  adevăraţi  apărători  ai  bisericii  şi  ai  adevărului!  Cât  pri¬ 
veşte  pe  fariseii  legii  celei  noi,  să  ia  spre  ştiinţă  că  exagerările 
şi  zelul  lor  anti-evanghelic  compromit  biserica,  şi  că  aceia  pe 
cari  îi  proclamă  ei  eretici  şi  dispreţuitori  de  cele  sfinte,  sunt 
mult  mai  ortodoxi  şi  mai  religioşi  decât  adepţii  partidei  lor. 

După  R.  F.  Guettee.  !•  Beleuţă. 


tF'.  Tho  m  a  s. 


CHESTIUNI  VITALE. 

V. 

Ce  e  Dumnezeu? 

Tatăl  nostru  carele  eşti  în  ceruri. 

lisus  Hristos. 

De  data  aceasta  vrem  să  încercăm  să  facem  o  ascensiune 
periculoasă  şi  grea.  Vârful  care  se  înalţă  înaintea  noastră  e  un 
vârf  pe  care  oamenii  caută  să-l  urce  de  mii  de  ani.  Există  însă 
o  cărare  directă  spre  a  ajunge  pe  el:  Evanghelia,  şi  o  călăuză 
care  să  ne  conducă  direct  pe  el:  lisus  Hristos.  Insă  eu  nu  mă 
pot  servi  de  ele,  pentru  un  moment  cel  puţin,  fiindcă  presupun 
că  mă  aflu  în  faţa  unor  cititori,  cari  nu  cred  încă  în  creştinism 
şi  aş  vrea  să  le  arăt  că  omul  chiar  cu  facultăţile  lui  naturale, 
poate  întrezări  ceva  din  esenţa  lui  Dumnezeu.  Ceeace  îngreuiază 
foarte  mult  ascensiunea  proiectată,  e  faptul  că  în  decursul  vea¬ 
curilor  vârful  s’a  acoperit  cu  nori  grei  şi  nu  se  mai  poate  zări 
decât  prin  scăpărări  repezi  şi  la  mari  intervale.  Dar  şi  atunci  e 
aşa  de  scânteietor,  încât  ochiul  omului  abia-1  poate  privi.  De  aci 
ignoranţa  în  care  a  zăcut  multă  vreme  omenirea  în  această  pri¬ 
vinţă,  ignoranţă  care  durează  şi  azi  chiar  pentru  mulţi  cel  puţin. 
De  aci  absurdităţile  inventate  pe  seama  lui  Dumnezeu,  absur¬ 
dităţi,  pe  care  un  spirit  raţional  nu  le  poate  admite  de  loc.  De 
aci  şi  blasfemiile,  adesea  grozave,  ieşite  din  gura  omului  contra 
lui  Dumnezeu.  Omul  nevoind  să  primească  decât  ceeace  poate 
atinge  şi  cântări,  adesea  şi-a  bătut  joc  de  Dumnezeul  acesta,  în 
care  trebue  să  crezi  fără  să-L  fi  văzut  vre- odată. 

Dacă  printre  cititorii  mei  se  vor  găsi  şi  credincioşi,  desigur 
că  şi  ei  vor  fi  auzit  punându-li-se  adesea  următoarea  întrebare 
ironică:  Unde  e  Dumnezeul  tău?  Arată-mi-L!  L-ai  văzut  vre¬ 
odată?  Ai  putut  vorbi  vre-odată  cu  El?  Cum  poţi  crede  într’o 
fiinţă  pe  care  nimeni  n’a  putut-o  vedea?  Aceste  luări  în  râs  vă 
vor  fi  pus  poate  în  încurcătură.  Poate  că  vă  vor  fi  chinuit  chiar. 

Mai  mult:  Cine  ştie  poate,  dacă  nu  vor  fi  făcut  să  se  nască  în 
spiritul  vostru  chiar  îndoiala? 

Acelora,  cari  vorbesc  astfel,  le-aţi  fi  putut  răspunde  îndată 
că,  pentru  a  cunoaşte  pe  Dumnezeu,  nu  trebue  să  întrebuinţezi  ace¬ 
leaşi  instrumente,  nici  să  urmezi  aceleaşi  metode,  de  cari  ne  ser¬ 
vim  la  studierea  unui  obiect  sau  unei  fiinţe  din  lumea  fizică.  Cu 
Dumnezeu  e  tocmai  ca  şi  cu  sufletul.  Acesta  nu  se  poate  da  şi 
studia,  decât  prin  metoda  reflexiunii,  care  e  o  acţiune  cu  totul 
interioară.  Şi  pentru  a  cuprinde  pe  Dumnezeu,  trebue  să  între¬ 
buinţezi  ochiul  interior  al  conştiinţii,  să  reintri  în  tine  însuţi  şi 
să  priveşti  în  adâncul  fiinţei  tale;  căci  Dumnezeu  e  mult  mai 
aproape  de  noi,  decum  ne  închipuim  de  obiceiu. 

Oamenii  cari  L-au  întrezărit  mai  bine,  L-au  simţit  foarte  aproape 
de  ei  şi  au  observat  că,  spre  a-L  cunoaşte,  trebue  să  înveţi  a  te 
cunoaşte  pe  tine  însuţi.  Atât  e  de  adevărată  afirmaţia  biblică, 
admisă  de  savanţi  ca  Quatrefages  şi  alţii,  că  omul  a  fost  creat 
după  chipul  lui  Dumnezeu.  Să  căutăm  dar  şi  noi  să  stabilim  prin 
analiză  ce  trebue  să  fie  Dumnezeu  şi  de  aceea  să  începem  prin 
a  vedea  ceeace  EL  tui  e,  şi  asta  va  formă  prima  parte,  mai  ales 
istorică,  parte  care  ne  va  conduce  în  chip  firesc  Ia  cea  de  a  doua, 
care  tratează  despre  ce  e  Dumnezeu. 

I.  Ce  nu  e  Dumnezeu? 

Ştim  că  există  o  mulţime  de  religiuni,  inventate  de  om.  Ele 
dovedesc  că  n’aveâ  aşa  mare  nedreptate  un  savant  al  cărui  nume 
e  bine  cunoscut,  când  spunea  că  omul  e  un  animal  religios. 
Dintre  religiunile  acestea,  care  sunt  tot  atâtea  suspinuri  ale  ome¬ 
nirii  după  Dumnezeu,  sunt  unele  cari  având  oarecare  analogii 
între  ele,  se  pot  clasă  în  diferite  grupări,  după  ideia,  pe  care  şi-o 
fac  despre  Dumnezeu.  Această  ideie  poate  servi  drept  fir  con¬ 
ducător  între  diferite  grupe.  Acestea  din  urmă  formează  un  fel 
de  scară  alcătuită  din  mai  multe  trepte  dintre  care  fiecare  coră- 
spunde  cu  o  concepţie  particulară  despre  Dumnezeire,  In  exami¬ 
narea  repede,  pe  care  vom  încercă  s’o  facem  cu  privire  Ia  reli¬ 
giunile  omeneşti,  vom  vedea  că  ideia  de  Dumnezeu,  din  vagă  şi 
foarte  generală  cum  e  la  început,  se  concentrează  puţin  câte 
puţin  şi  ajunge  Ia  ideia  unui  singur  Dumnezeu,  care  are  în  sine 
plenitudinea  divinităţii. 

Forma  religioasă,  care  corespunde  ideei  de  Dumnezeu  celei 
mai  largi,  poartă  numele  de  panteism.  După  panteism  totul  e 
Dumnezeu  şi  Dumnezeu  e  totul.  Numai  divinitatea  există  şi  în 
afară  de  ea  nu  există  nimic.  De  aceea,  cel  mai  neînsemnat  fir 
de  iarbă,  cea  mai  mică  insectă,  cel  din  urmă  microb  sunt  ceva 
divin,  ca  şi  omul  de  geniul  cel  mai  distins.  Firul  de  iarbă,  insecta, 

microbul  şi  omul  sunt  porţiuni  din  divinitate.  Materia  nu  e  mai 
puţin  divină  ca  spiritul,  nici  corpul  ca  sufletul.  Un  panteist  îmi 
spunea  într’o  zi  următoarele :  Când  mă  plimb  pe  la  ţară  mă  simt 
năpădit  pretutindeni  de  divinitate,  o  văd  în  toate  părţile  şi  mă 
simt  nu  numai  eu  însumi  divin,  ci  şi  lumea  din  care  fac  parte. 

De  altfel  în  panteism  se  pot  distinge  două  curente,  după 
cum  şi  el  se  pleacă  de  partea  spiritului  sau  a  materiei.  Cel  din- 
tâiu  pretutindeni  vede  numai  spirit,  căci  şi  Dumnezeu  e  spirit; 
al  doilea  pretutindeni  vede  numai  materie,  căci  Dumnezeu  nu  se 
deosebeşte  de  ea.  In  cazul  din  urmă  suntem  foarte  aproape  de 
materialism.  In  orice  caz,  în  ambele  sisteme,  lucrurile  pe  care  le 
vedem  nu  sunt  decât  manifestări  fără  valoare  proprie,  fără  reali¬ 
tate  intrinsecă  ale  unui  principiu  universal,  care  e  Dumnezeu. 

N’am  pretenţia  de  a  combate  un  sistem,  care  a  numărat  şi 
numără  şi  azi  între  apărătorii  lui  spirite  foarte  distinse  şi  care 
are  unele  idei  foarte  adevărate,  între  care  şi  ideea  unui  Dum¬ 
nezeu  care  pătrunde  totul  cu  prezenţa  sa. 

Să-mi  fie  permis  numai  fără  a  insista  mai  mult  să  fac  două 
obiecţiuni.  Prima  e  cu  privire  la  personalităţile  omeneşti.  Dacă 
Dumnezeu  nu  e  o  personalitate  şi  n’are  nimic  individual  în  sine, 
dacă  nu  e  decât  o  substanţă  universală  ca  materia,  aş  vrea  să 
mi-se  explice  cum  se  face  că  există  personalităţi  omeneşti  foarte  în¬ 
semnate  şi  foarte  deosebite  unele  de  altele?  E  posibil  ca  un  prin¬ 
cipiu  cu  totul  impersonal,  cum  e  Dumnezeul  panteismului,  să 
producă  fiinţe  personale  şi  încă  în  număr  aproape  infinit?  Din 
Dumnezeu  nu  poate  ieşi  decât  ceva  asemănător  cu  Dumnezeu. 

A  doua  obiecţiune  e  cu  privire  la  deosebirea  dintre  bine 
şi  rău.  Dacă  numai  Dumnezeu  există  şi  nimic  nu  există  în  afară 
de  El,  cum  se  face  că  unele  lucruri  bune  sunt  numite  bine,  iar 
altele  rele  le  numim  rău?  Cum  se  face  mai  ales  că  aceste  lucruri 
sunt  într’o  luptă  continuă,  fără  a  ne  fi  permis  moralmente  să  le 
confundăm,  sau  cel  puţin  să  le  apropiem?  Să  fie  atunci  în  Dum¬ 
nezeu  principii  opuse  cari  se  luptă  unele  contra  altora?  S’ar 
putea  contrazice  oare  Dumnezeu,  când  asta  e  tot  una  cu  a  se 
distruge?  Dar  un  Dumnezeu  care  se  distruge  singur  nu  mai  e 
Dumnezeu. 

Ideea  panteistă  despre  Dumnezeu  deşi  are  unele  părţi  foarte 
adevărate,  nu  poate  mulţumi  mintea,  şi  înţeleg  cum  adoratorii  unui 
asemenea  Dumnezeu  ajung  în  Nirvana,  adecă  îil  neant  şi  căzând 
în  pesimism,  afirmă  că  idealul  urmat  de  om  e  moartea.  Vieaţa 
neajungând  la  desăvârşire,  decât  distrugându-se,  putem  spune, 
aproape  fără  teamă  de  a  părea  paradoxal,  că  culmea  vieţii  e  moartea. 

Voiu  cită  îndată,  nu  din  punct  de  vedere  cronologic,  ci  din  punct 
de  vedere  al  ideei  despre  Dumnezeu,  fetişismul,  după  care  divinitatea 

se  concentrează  într’o  mulţime  infinită  de  obiecte  sau  de  fiinţe 
numite  fetişuri,  care  după  ce  au  fost  privite  ca  locuinţe  ale  di¬ 
vinităţii,  devin  la  rândul  lor  tot  atâtea  divinităţi  sau  zei.  Deşi  nu¬ 
mărul  acestor  obiecte  e  mare,  constatăm  totuş  şi  aci  o  mărginire 
a  divinităţii.  Nu  se  mai  poate  spune:  Totul  e  Dumnezeu,  ci  mai 
de  grabă:  O  mulţime  de  lucruri  din  univers  sunt  de  rtatură  divină. 

Această  concepţie  religioasă  a  lui  Dumnezeu  constitue  ido- 
lolatria ,  dela  cuvântul  idol,  prin  care  se  face  deosebirea  obiec¬ 
telor  divine  între  ele.  Nimic  mai  absurd  şi  mai  supărător  în  acelaş 
timp,  ca  superstiţiile  cultului  idololatru.  Obiectele  cele  mai  neîn¬ 
semnate,  păpuşi,  bucăţi  mai  mult  sau  mai  puţin  fără  formă,  de 
piatră,  de  lemn,  de  metal,  animalele  cele  mai  hidoase  au  fost  pri¬ 
vite  rând  pe  rând  ca  zei.  Tocmai  ca  altădată  în  Egipt:  când  voia 
să  se  adoare  zeul  unui  templu  păgân,  preotul  trecea  cu  mare  ce¬ 
remonie  din  sală  în  sală,  până  la  un  sanctuar  împodobit  cu  co¬ 
voare  şi  cu  picturi  măreţe  şi  plin  de  fum  de  tămâie.  Apoi  ridi¬ 
când  foarte  serios  o  perdea  acoperită  cu  broderii  strălucitoare, 
preotul  îţi  arătă  zeul  pe  care  toţi  îl  venerau :  eră  un  crocodil  enorm 
care  se  tăvălea  pe  covoarele  acelea  splendide.  Adesea  acest  cult 
idololatru  aducea  cu  sine  şi  ceremonii  crude.  Dovadă:  statuia 
lui  Moloch  tăiată  şi  încălzită  până  când  se  albea,  care  se  umplea 
cu  copii  mici  aduşi  ca  sacrificiu.  Sau  altă  statue  plumbată  în 
Indii  în  faimosul  car  al  lui  Jaggernauth  sub  care  credincioşii  se 
culcau,  spre  a  fi  sdrobiţi  în  onoarea  divinităţii. 

Se  înţelege  că  un  asemenea  cult  revoltă  mintea  până  la  ex¬ 
trem  şi  e  respins  ca  absurd  de  oricine  se  gândeşte  puţin  sau  îşi 
ascultă  glasul  conştiinţii.  Din  nenorocire,  reacţiunea  face  pe  om 
foarte  adesea  să  nege  orice  idee  despre  divinitate. 

Acum  dacă  mai  reducem  numărul  zeilor  spre  a  nu  mai  atribui 
caracterul  divin  decât  oamenilor,  ajungem  Ia  politeismul  grec,  care 
constă  mai  ales  în  divinizarea  unui  număr  oarecare  de  oameni 
superiori,  morţi  de  mulţi  ani  şi  deveniţi  eroi  legendari.  De  aci, 
Olimpul,  care  eră  locuinţa  zeilor  acelora,  dintre  care  fiecare  avea 
o  sferă  de  activitate  diferită.  Zeii  aceştia  în  faţa  adoratorilor  îşi 
ascundeau  patimile,  urile  şi  afecţiunile.  In  luptă  îşi  aveau  parti¬ 
zanii  lor  favoriţi  şi  plini  de  ură  violentă,  se  luptau  foarte  adesea 
unii  contra  altora.  Trăiau  în  desfrâu;  adulterul  eră  ceva  comun 
între  ei. 

Se  înţelege  că  şi  aci  îndoiala  şi  necredinţa  au  înlocuit  re¬ 
pede  credinţa.  E  imposibil  să  adori  pe  asemenea  zei.  Mai  de 
grabă  îi  respingi  decât  să-i  primeşti.  De  aci  scepticismul  absolut 
care  domnia  în  clasele  culte  în  timpul  imperiului  roman...  Scep¬ 
ticism  pe  care  îl  mai  mărea  şi  credinţa  naivă  a  claselor  popu¬ 
lare.  Conştiinţa  protestă  contra  unor  asemenea  idei ;  dar  nu  eră 

capabilă  să  cuprindă  şi  să  priceapă  ceva  care  să  corespundă  mai 
bine  aspiraţiilor  ei. 

Dacă  .restrângem  şi  mai  mult  noţiunea  de  Dumnezeu,  spre 
a  o  concentra  numai  în  două  fiinţe,  avem  dualismul ,  adecă  două 
principii  care  se  luptă  mereu  unul  cu  altul:  principiul  binelui  şi 
principiul  răului  —  lumina  şi  întunerecul.  Aşa  eră  religia  ve¬ 
chilor  Perşi,  Pafţii  moderni,  care  admit  două  divinităţi :  Ormuzd 
şi  Ahriman,  într’o  luptă  continuă  între  ei,  pânăce  Ormuzd,  zeul 
luminii,  va  câştigă  o  victorie  deplină  asupra  adversarului  său  — 
zeul  întunerecului. 

O  asemenea  concepţie  ni  se  pare  mult  mai  adevărată  din 
cauza  locului  larg  pe  care-1  ocupă  în  ea  răul.  După  ea  răul  nu 
e  ceva  iluzoriu,  ci,  din  contră,  o  realitate  grozavă,  cu  care  trebue 
să  ne  răfuim.  Totuşi  dualismul  nu  poate  satisface  pe  deplin  spi¬ 
ritul  omenesc,  care  are  nevoie  de  o  unitate  pe  care  o  caută  în 
domeniul  ştiinţii  ca  şi  al  religiunii.  Ştiinţa  ajunge  din  ce  în  ce 
mai  mult  la  unitatea  universului  şi  la  originea  unică  a  neamului 
omenesc.  Ea  vrea  să  conceapă  fiinţele  vii  ca  ieşind  toate  dintr’o 
celulă  primitivă,  ea  caută  o  lege  unică  ca  punct  de  plecare,  a 
tuturor  celorlalte.  De  asemenea,  mişcarea  universală  a  cugetării 
ajunge  la  concepţia  unui  singur  Dumnezeu  fără  voinţa  căruia 
nimic  n’ar  există  şi  care  poate  fi  deajuns  pentru  sine  însuşi. 

Aceasta  e  afirmaţia  celor  trei  religiuni  mai  înaintate  ale  lumii 
civilizate:  Iudaismul,  Mohamedanismul  şi  Creştinismul.  Către  acest 
punct  tinde  din  ce  în  ce  mai  mult  şi  omenirea  cugetătoare.  E  curios 
cum  religia  iudaică  are  această  noţiune  numită  monoteism,  dela 
prima  ei  apariţie  în  istorie. 

Nimic  mai  isbitor,  nimic  mai  important,  din  punct  de  vedere 
al  revelaţiei  biblice,  ca  vederea  acestui  popor  care  menţine  singur 
în  mijlocul  naţiunilor  idololatre,  mult  mai  puternice  ca  el,  no¬ 
ţiunea  unui  singur  Dumnezeu  care  exclude  orice  altă  divinitate. 
Şi  totuşi  acest  popor  aveâ  să  lupte,  spre  a  menţineă  acest  adevăr, 
atât  contra  curentelor  exterioare  cât  şi  a  celor  interioare,  ambele 
tot  aşa  de  puternice.  Ne  găsim  aci  în  faţa  unui  fenomen  extra¬ 
ordinar,  care  nu  se  poate  explică,  decât  dacă  admitem  o  acţiune 
providenţială  numită  revelaţie.  Această  acţiune  eră  necesară  dacă, 
dupăcum  ne  dovedeşte  istoria,  păcatul  omului  aveâ  să  fie  un  ob¬ 
stacol  invincibil  în  căutarea  lui  Dumnezeu. 

Omul  putea  să  facă  această  cercetare  şovăind,  însă  nu  puteâ 
izbuti  pe  deplin  în  silinţele  lui. 

Deasemenea  şi  monoteismul  e  un  punct  al  revelaţiunii,  fiindcă 
dintre  cele  trei  religii  monoteiste,  două  poartă  pecetea  revelaţiunii : 
Iudaismul  şi  Creştinismul,  pe  când  cel  de  al  Ili-lea,  Mohameda- 

nismul,  nu  e  decât  un  amestec  mai  mult  sau  mai  puţin  reuşit  al 
celorlalte  două  religiuni  cu  elemente  din  superstiţiile  păgâneşti. 

Ultimul  cuvânt  al  istoriei  religiunilor  naturale  e  un  suspin 
după  adevăratul  Dumnezeu.  Iată  pentruce  Grecii  ridicaseră  la 
Atena  un  templu  «necunoscutului  Dumnezeu».  De  aci  şi  urmă¬ 
toarele  vorbe  rostite  de  Platon  într’unul  din  dialogurile  sale: 

«Dacă  un  fiu  al  lui  Dumnezeu  nu  se  coboară  să  ne  mân¬ 
tuiască,  suntem  pierduţi». 

Dar  afirmaţia  monoteismului  care  termină  prima  noastră  parte 
întitulată:  Ce  nu  e  Dumnezeu,  ne  conduce  în  chip  firesc  la  a 
doua  parte :  Ce  e  Dumnezeu. 

Rândurile  precedente  ne  fac  să  afirmăm  că  Dumnezeu  nu  e 
multiplu,  ci  unic.  Să  vedem  care  sunt  celelalte  atribute  ale  sale. 

11.  Ce  e  Dumnezeu. 

Oricine  a  cugetat  puţin  asupra  ideii  de  Dumnezeu  trebue 
să-L  conceapă  ca  o  fiinţă  absolută,  adecă  o  fiinţă  fără  care  nimic 
nu  poate  există  —  deoarece  El  însuşi  e  vieaţa.  Insă  doi  Abso¬ 
luţi  nu  pot  există.  A  vorbi  de  două  fiinţe  absolute  însemnează 
a  emite  o  contrazicere,  deci  Dumnezeu  există  singur  şi  e  unic, 
cum  am  spus. 

Cât  despre  celelalte  caractere  ale  lui  Dumnezeu  le  vom  des¬ 
coperi,  cred,  întorcându-ne  la  cele  ce  am  spus  cu  privire  Ia  do¬ 
vezile  despre  existenţa  lui  Dumnezeu.  Una  din  aceste  dovezi 
despre  existenţa  lui  Dumnezeu  am  găsit-o  în  contemplarea  mi¬ 
nunilor  universului.  Minunile  acestea  presupun  existenţa  unui 
Dumnezeu  care  le-a  creat.  Dar  dacă  lumea  materială  e  atât  de 
frumoasă,  deşi  sunt  unele  lucruri  cari  îi  strică  frumseţea  şi  despre 
care  vom  vorbi  la  timp,  dacă  descoperirile  făcute  de  savanţi,  îi 
umplu  de  o  admiraţie  din  ce  în  ce  mai  mare,  dacă  legile  uni¬ 
versului  sunt  atât  de  înţelepte  şi  atât  de  desăvârşite  încât  umplu 
de  admiraţie  pe  oameni  de  geniu  ca  Kepler  şi  Newton,  trebue 
neapărat,  ca  Dumnezeu  care  e  autorul  lor,  să  fie  şi  el  tot  atât 
de  puternic,  de  înţelept  şi  de  inteligent.  Aceste  legi  nefiind  decât 
expresiunea  voinţei  Sale,  trebue  ca  Dumnezeu  să  fie  o  inteligenţă 
puternică.  Văzând  un  ceasornic  măreţ  mă  gândesc  imediat  la 
ceasornicarul  inteligent  care  l-a  fabricat;  privind  o  grădină  bine 
cultivată,  mă  duc  cu  gândul  imediat  la  grădinarul  care  a  plantat-o. 

Astfel,  dar,  chiar  numai  spectacolul  universului  mă  duce  la 
credinţa  într’un  Dumnezeu  pe  cât  de  inteligent  pe  atât  de  pu¬ 
ternic.  Iar  —  această  credinţă  nu  se  poate  decât  întări  când,  dela 
contemplare  trec  la  studiu  şi  încep  să  examinez  de  aproape 
acest  univers.  Dumnezeul  unic  este  deci  o  putere  inteligentă. 

Am  dovedit  apoi  existenţa  lui  Dumnezeu  cercetând  să  vedem 
de  unde  ar  putea  veni  şi  unde  ar  trebui  să  ajungă  activitatea 
inimii  noastre  şi  ne-am  silit  să  demonstrăm  că  însuşi  Dumnezeu 
e  în  acelaş  timp  şi  punctul  de  plecare  şi  punctul  de  sosire  al 
acestei  activităţi.  Dar  atunci  nu  rezultă  oare  din  această  afir¬ 
mare  consecinţa  următoare:  Dumnezeu  nu  poate  crea  în  noi  iu¬ 
birea  şi  nu  ne  poate  face  să-L  iubim  pe  El  mai  presus  de  orice 
decât  cu  condiţia  ca  El  însuşi  să  fie  iubire,  adecă  să  fie  înzestrat 
cu  sentiment?  Nu.  Dumnezeu  nu  poate  da  decât  ceeace  are: 
Ex  nihilo  nitul ,  din  nimic,  nimic  nu  iese.  Trebue  dar  ca  Dum¬ 
nezeu  să  simtă  şi  să  iubească,  căci  altminteri,  nu  înţeleg  cum  se 
face  că  eu,  care  viu  dela  El,  pot  iubi  şi  simţi! 

Prin  urmare  Dumnezeu  e  iubire. 

In  fine,  un  al  treilea  raţionament  ne  făcuse  să  afirmăm  pentru 
a  treia  oară  existenţa  lui  Dumnezeu.  Remarcasem  atunci  că  omul 
simte  că  voinţa  lui  e  înfrânată  şi  condusă  întro  direcţie  anumită 
cătră  un  scop  hotărît  şi  am  văzut  că  numai  Dumnezeu  putea  fi 
punct  de  plecare  şi  punct  de  sosire  al  activităţii  voinţei.  Dar, 
pentruca  voinţa  Lui  să  fie  simţită,  trebue  ca  El  însuşi  să  fie  în¬ 
zestrat  cu  voinţă  şi  ca  să  inspire  omului  voinţa  binelui,  trebue 
să  vrea  EI  însuşi  binele.  Deci  Dumnezeu  are  o  voinţa  absolută 
a  binelui.  Putem  merge  mai  departe  şi  să  spunem  că  în  Dumnezeu 
voinţa  se  identifică  cu  realizarea  binelui.  Dumnezeu  vrea  numai 
binele :  prin  urmare,  Dumnezeu  e  voinţa  binelui,  binele  suprem, 
adecă  Sfinţenia. 

Dacă  rezumăm  cele  ce  preced,  ajungem  la  următoarea  afir¬ 
maţie  cu  privire  la  Dumnezeu:  Dumnezeu  e  o  Fiinţă  unică,  care 
are  putere  şi  inteligenţă,  care  iubeşte  şi  nu  vrea  decât  binele. 
Sau :  Dumnezeul  unic  e  în  acelaş  timp :  putere,  inteligenţă,  iubire, 
sfinţenie. 

Trebue  numai  să  ne  amintim  că  fiind  vorba  de  Dumnezeu, 
adecă  de  fiinţa  absolută,  —  atributele  acestea  trebuesc  privite  şi  ele 
la  rândul  lor  ca  absolute,-  adecă  atingând  perfecţiunea.  Fiecare  din 
atributele  Lui  are  un  caracter  absolut.  Puterea  Lui  e  atotputinţă, 
inteligenţa  e  suverană,  iubirea  nemărginită,  sfinţenia  desăvârşită. 
E  tot  aşa  de  desăvârşit  în  puterea  şi  inteligenţa  Sa  ca  şi  în  iu¬ 
birea  şi  sfinţenia  Sa. 

Raţionamentele  care  preced  vor  părea  poate  prea  lungi  unora 
dintre  cetitorii  mei.  Nu  sunt  însă  de  mai  puţină  însemnătate, 
fie  din  cauza  rezultatului  la  care  ne-au  adus,  fie  mai  ales  din  cauza 
urmărilor  care  pot  fi  trase  în  chip  logic  din  ele.  Să  vedem  repede 
care  sunt  aceste  urmări.  Dacă  cele  ce  spuseserăm  cu  privire  ia 
Dumnezeu  sunt  adevărate,  trebue  neapărat  ca  Dumnezeu  să  fie 
spirit. 

Nu  se  poate  concepe  o  fiinţă  desăvârşită  în  inteligenţa,  iu¬ 
birea  şi  sfinţenia  ei,  care  să  nu  fie  spirit.  Dumnezeu  trebue  dar 
să  fie  spirit  şi  încă  spirit  carat.  A  spune  că  Dumnezeu  e  spirit 
înseamnă  că  e  nevăzut,  cel  puţin  pentru  ochii  trupului.  El  face 
parte  din  lumea  spirituală  şi  morală,  care  ne  încunjură,  fără  în¬ 
doială,  '  din  care  facem  parte  şi  noi  înşine,  dar  pe  care  n’o  putem 
zări  decât  prin  reflexiune  şi  conştiinţă,  nu  cu  ajutorul  simţurilor. 
Şi  nu  trebue  să  ne  mirăm,  deoarece,  în  domeniul  material  există 
o  mulţime  de  lucruri,  în  care  noi  credem  fără  să  le  fi  văzut  vre-odată. 

Dacă  Dumnezeu  e  spirit,  urmează  că  n’are  nici  corp,  nici  figură. 
E  opus  materiei  sau  mai  de  grabă  e  cu  totul  independent  de  ea. 
Prin  urmare  n’are  nevoie  să  lucreze  şi  nu  se  poate  confundă  cu 
natura  ieşită  din  mâinile  Sale.  Nu  e  deloc  supus  legilor  fatale  şi 
oarbe.  Ei  cugetă,  voeşte  în  chip  infalibil  şi  absolut!  El  are  deci 
o  conştiinţă  deplină  de  sine  însuşi. 

Dar  El  are  totodată  şi  puterea  de  a  se  da,  de  a  se  comunică 
oricui  vreâ.  Nu  e  obligat  să  se  ţină  închis  în  sine  însuşi,  ca  şi 
cum  n’ar  fi  în  stare  a  se  manifestă  în  afară.  Dumnezeu  se  dă 
şi  umple  totul  cu  prezenţa  Lui  divină.  In  chipul  acesta  ne  în¬ 
toarcem  Ia  una  din  afirmările  panteismului,  care  ni  se  pare  dreaptă 
şi  legitimă.  Am  putea  adăugă  că  cele  două  părţi  ale  Lui  Dum¬ 
nezeu,  pe  care  filozofii  le  numesc  transcendenţă  şi  iminanenţă  di¬ 
vină,  corespund  cu  sfinţenia  şi  iubirea  lui  Dumnezeu.  Transcen¬ 
denţa  sau  sfinţenia  ar  fi  deplina  stăpânire  de  sine,  iar  imanenţa 
sau  iubirea  ar  fi  deplina  comunicare  a  fiinţei  sale. 

Dar  pentruca  Dumnezeu  să  fie  astfel,  trebue  neapărat  să  nu 
fie  împiedecat  şi  mărginit  de  nimic.  Trebue  să  poată  face  ori  ce-i 
place,  fără  să  găsim  în  El  nici  cea  mai  mică  urmă  de  capriciu, 
deoarece  lucrează  totdeauna  în  conformitate  cu  binele.  Trebue 
să-şi  poată  realiză  voinţa,  oricare  ar  fi  ea.  Altminteri  voinţa  Lui 
n’ar  fi  nici  suverană,  nici  desăvârşită,  şi  asta  nu  presupune  în 
chip  implicit  libertatea.  Prin  urmare  Dumnezeu  e  absolut  liber, 
EI  e  libertatea  însăşi.  înaintea  Lui  nu  e  nici  cel  mai  mic  obstacol  în 
împlinirea  voinţii,  sau  dacă  e,  obstacolul  vine  numai  în  urma  unei 
supreme  învoiri  din  partea  Lui. 

E  de  cea  mai  mare  însemnătate,  dar,  să  afirmăm  libertatea 
lui  Dumnezeu,  căci  de  ea  depinde  libertatea  omului.  Dacă  Dum¬ 
nezeu  nu  e  liber,  dacă  e  supus,  ca  şi  lumea,  unor  legi  oarbe  mai 
presus  de  El,  dacă,  după  ce  a  creat  universul,  nu  mai  are  liber¬ 
tatea  de  a  interveni  în  el  —  libertatea  nu  e  decât  o  iluzie  fru¬ 
moasă,  o  chimeră  pe  care  oricine  trebue  să  se  grăbească  a  o 
aruncă  departe  de  sine.  Omul  nu  e  decât  o  rotiţă  mai  mult  în 
mijlocul  unei  mulţimi  de  alte  roate;  fatalismul  orb  e  legea  fiinţii 
sale.  Lumea  morală  nu  există.  Cu  totul  altfel  e,  dacă  Dumnezeu 

e  o  fiinţă  liberă,  absolut  liberă,  căci  libertatea  Lui  îmi  garantează 
pe  a  mea  şi  lumea  morală  e  salvată. 

Afirmarea  libertăţii  lui  Dumnezeu  ni  se  pare  că  e  foarte 
importantă  şi  faţă  de  determinismul,  pe  care-1  văd  savanţii  în 
univers,  şi  după  care  totul  e  determinat  în  chip  forţat,  ca  roatele 
unui  angrenaj  în  care  e  imposibil  să  schimbi  ceva.  Eu  cred  în 
determinismul  lumii  materiale,  cred  că  într’adevăr,  în  materie  totul 
e  supus  unor  legi  absolut  stabile.  Trebue  să  fie  aşa,  căci  altfel 
universul  s’ar  prăbuşi  în  haos,  dar  cred  tot  atât  de  mult  că  în¬ 
dărătul  acestor  legi  înţelepte  e  o  voinţă  suverană  şi  liberă,  a 
cărei  expresiune  sunt  aceste  legi. 

Ne  apropiem  acum  de  vârf.  încă  un  pas  şi  suntem  pe  el. 
O  fiinţă  ca  aceea,  pe  care  o  descriem,  un  spirit  curat,  absolut 
liber,  deplin  stăpân  pe  sine  şi  putându-se  da  în  chip  desăvârşit, 
nu  poate  fi  decât  o  personalitate.  E  imposibil  s’o  concepem  altfel. 
Dacă  conştiinţa,  adecă  reflexiunea  şi  libertatea,  constitue  carac¬ 
terul  esenţial  al  personalităţii,  nimeni  mai  mult  ca  Dumnezeu  nu 
merită  să  fie  privit  ca  atare.  El  e  o  personalitate  absolută,  fiinţa 
în  care  sunt  personificate  toate  idealurile  pe  care  le  putem  con¬ 
cepe,  idealul  frumosului,  al  adevărului,  al  binelui  etc.... 

Prin  urmare  Dumnezeu  e  binele  personificat.  Fiinţa  morală 
prin  excelenţă  cu  care  noi,  fiinţe  morale,  trebue  să  întreţinem  le¬ 
gături  morale.  Ajunşi  pe  această  culme,  dacă  privim  în  jos  re¬ 
cunoaştem  că  suntem  departe,  foarte  departe  de  Dumnezeul  vag 
şi  impersonal  al  panteismului,  sau  de  superstiţiile  fetişismului  şi 
idololatriei  şi  trebue  să  mărturisim  că  concepţia  despre  Dumnezeu 
enunţată  adineaori,  satisface  cu  mult  mai  bine  conştiinţa  ome¬ 
nească.  Numai  acest  Dumnezeu  merită  să  fie  numit  Dumnezeul 
conştiinţii.  Mai  e  însă  o  altă  parte  prin  care  ne  apropiem  şi  mai 
mult  de  acest  Dumnezeu.  Numai  să  ne  gândim  puţin,  şi  va  trebui 
să  observăm  analogia  izbitoare,  care  există  între  această  concepţie 
despre  Dumnezeu  şi  idealul  la  care  e  chemat  omul. 

Acest  Dumnezeu  nu  e  oare  fiinţa  absolută  pe  care  omul 
trebue  să  o  reproducă  în  miniatură,  dacă  îndrăznesc  să  mă  exprim 
astfel?  Sau,  întorcând  termenii,  nu  e  oare  omul  un  D-zeu  în  minia¬ 
tură?  Ca  să  ajungem  la  noţiunea  de  Dumnezeu,  ar  fi  deajuns, 
îmi  pare,  să  luăm  trăsăturile  care  caracterizează  pe  om  în  bine, 
în  ceeace  el  are  bun,  adecă  pe  omul  adevărat,  şi  să  prelungim 
liniile  la  infinit,  atât  e  de  adevărat  că  omul  a  fost  făcut  după 
chipul  şi  asâmânarea  lui  Dumnezeu  şi  că  e  chemat  să  reproducă 
din  ce  în  ce  mai  bine  această  imagine  prin  purtarea  lui.  Dar  în 
istorie  nu  găsesc  decât  un  singur  om,  despre  care  să  se  poată 
spune  că  a  fost  reproducerea  fidelă  a  Iui  Dumnezeu,  unul  singur 
a  reflectat,  fără  cea  mai  mică  umbră,  această  imagine  a  Iui  Dum- 

nezeu.  Acest  om  este  Iisus  Hristos,  pentrucă  numai  EI  a  fost 
desăvârşit,  om  prin  excelenţă.  Şi  numai  El  a  putut  spune:  «Celce 
m’a  văzut  pe  mine,  a  văzut  pe  Tatăl».  Numai  despre  EI  s’a  putut 
scrie:  «El  e  reflecţia  gloriei  sale,  pecetea  persoanei  sale». 

Suntem  aduşi  astfel  la  ceiace  spuneam  adineaori  că,  spre  a 
ajunge  la  cunoaşterea  lui  Dumnezeu,  avem  o  cărare  directă:  Evan¬ 
ghelia,  şi  o  călăuză  infalibilă:  Iisus  Hristos.  Am  făcut  un  lung 
ocol  spre  a  ajunge  la  punctul  la  care  Evanghelia  ne  conduce 
imediat  şi  sigur.  Dar  acest  ocol  eră  interesant  să-I  facem,  căci  el 
reprezintă  cercetările,  foarte  lungi,  adesea  infructuoase,  pe  care 
omenirea  a  trebuit  să  le  facă  spre  a  intrezărî  pe  Dumnezeu. 

In  faţa  lui  Iisus  Hristos,  din  contră,  se  face  imediat  lumină 
şi  încă  e  lumină  strălucitoare.  E  de  ajuns  să-L  priveşti  cu  aten¬ 
ţiune  ca  să  priveşti  pe  D-zeuîn  El.  Avându-1  pe  El,  avem  pe  D-zeu. 
Şi  avem  pe  D-zeu  nu  ca  pe  o  fiinţă  a  cărei  măreţie  ne  sdrobeşte, 
deşi  pierdută  în  infinitul  spaţiului,  ci  ca  pe  cel  mai  iubitor  pă¬ 
rinte,  Tatăl  ceresc ,  singurul  care  poate  răspunde  aspiraţiilor  ini¬ 
milor  noastre.  De  asemenea  s’a  putut  spune  despre  Iisus  Hristos 
că  nu  e  numai  Revelatorul  lui  Dumnezeu,  ci  şi  întruparea  lui 
Dumnezeu  arătat  în  trup,  şi  pus  la  îndemână  fiecăruia,  chiar  şi 
acelui  mai  sărac,  acelui  mai  ignorant,  numai  cu  condiţie  ca 
acest  sărac  şi  ignorant  să  asculte  şi  să  urmeze  glas.il  conştiinţii 
sale.  Spunând  despre  Dumnezeu  că  e  Tatăl  nostru,  atingem  vârful, 
avem  revelaţia  deplină,  desăvârşită  şi  definitivă  a  Divinităţii.  Nici¬ 
odată  pe  pământ  nu  se  va  putea  ridică  vreun  om  mai  sus. 

Acum  mă  grăbesc  să  încheiu.  Dacă  Dumnezeu  e  aşa  cum 
am  spus,  dacă  El  e  fiinţa  morală  prin  excelenţă,  Părintele  cferesc 
fără  care  nimic  n’ar  există,  trebue  să  întreţinem  cu  El  legături 
morale  personale.  La  datoriile  noastre  pământeşti  faţă  de  noi  în¬ 
şine  şi  de  ceilalţi  oameni,  se  adaugă  altele  nouă,  care  au  mai  multă 
importanţă,  ce  zic?  care  sunt  primele  noastre  datorii,  acelea  că¬ 
rora  trebuesc  supuse  toate  celelalte,  căci  Dumnezeu,  fiinţa  abso¬ 
lută,  e  totul,  şi  noi  nu  suntem  nimic  altceva  decât  ceiace  vrea 
El  să  fim. 

Deasemenea,  chestia  religioasă  e  cea  dintâi  dintre  toate.  Căci 
Dumnezeu  ori  e  totul  ori  nu  e  nimic  Ori  ocupă  primul  loc  în 
vieaţa  şi  inima  noastră,  ori  nu  ocupă  niciunul,  căci  nu  se  poate 
mulţămî  cu  un  loc  secundar.  Indeplinindu-ne  datoriile  către  toţi, 
numai  cătrâ  Dumnezeu  nu,  de  fapt  înseamnă  a  nu  împlini  niciuna, 
a  ne  lipsi  de  vieaţă,  a  ne  lipsi  de  idealul,  pentru  care  omul  a 
fost  creat. 

Iubite  cetitor!  Terminând,  permite-mi  te  rog,  să-ţi  pun  urmă¬ 
toarea  întrebare,  care  pentru  om  e  o  întrebare  de  vieaţă  sau  de 
moarte:  Ce  e  Dumnezeu  pentru  tine?  II  priveşti  tu  oare  ca  pe 

o  fiinţă  atotputernică,  pierdută  în  adâncul  cerurilor  şi  cu  care 
n'ai  intrat  încă  în  legătură?  Atunci  El  nu  e  nimic  pentru  tine,  şi 
pierzând  pe  Dumnezeu,  te-ai  pierdut  pe  tine  însuţi.  In  cazul  acesta, 
înţeleg  că  tremuri  la  gândul  că-L  vei  întâlni  odată.  Bagă  bine  de 
seamă  însă,  vieaţa  ta  va  deveni  prin  asta  din  ce  în  ce  mai  goală,  şi  chiar 
e  un  drum  singuratec  spre  prăpastia  cea  neagră.  Are  să  vină  noaptea 
şi  singurătatea  ta  va  merge  crescând.  Pe  măsură  ce  forţele  ţi  se 
vor  micşora,  tu  te  vei  simţi  şi  mai  părăsit,  iar  universul  îţi  vai 
apărea  şi  mai  sdrobitor.  El  e  aşa  de  mare  şi  tu  aşa  de  mic . . . 
Dar,  pentru  tine  e  un  mijloc  infalibil  ca  să  ieşi  din  această  stare, 
tu  poţi  să  regăseşti  un  Dumnezeu  care  să  devie  totul  pentru  tine, 
devenind  Tatăl  tău.  De  aceea,  urmează  sfatul  fericitului  Augustin : 
«Te  temi  de  Dumnezeu?  Aruncă-te  în  braţele  Lui»! 

Dim.  I.  Cornilescu. 


CE  A  FĂCUT  HRISTOS  PENTRU  OM? 


Avusesem  o  discuţie  cu  un  vechiu  prietin  din  copilărie.  De  mult  nu 
ne-am  întâlnit.  El  are  o  slujbă  onorabilă  şi  e  bine  văzut  de  cercurile  în 
cari  trăeştc.  Dupăce  luarăm  pe  rând  toţi  colegii  de  şcoală,  care,  pe  unde 
este  şi  ce  ştie  despre  ei,  —  căci  eu  ştiam  mai  puţin  de  lucruri  de  acestea 
fiindcă  dintr’un  sat  îndosit  nu  prea  poţi  ajunge  să  te  învârteşti  departe  prin 
lumea  mare,  veni  vorba:  cum  mă  simţesc  în  condiţiile  acestei  vieţi  de 
izolare.  îi  voiu  fi  vorbit  de  necazurile  vieţii  şi  de  mângăcrile  ei  în  mij¬ 
locul  poporului  meu. 


Amicul  meu  mă  ascultă,  clătinând  din  cap.  —  Şi  zici  că  te  îndestu- 
leşte  această  vieaţă?  —  La  început  mai  greu,  dar  de  o  vreme  încoace 
simt  că  acest  jug  îmi  e  din  ce  în  ce  mai  uşor  şi  mai  mângâitor.  —  Jugul 
lui  Isus!  —  repetă  prietenul  meu  într’un  ton  compătimitor,  desiluzionat. 
—  Iau  samă,  dragă  amice,  că  tu  te-ai  schimbat,  nu  mai  eşti  ca  noi,  şi  noi 
nu  mai  suntem  ca  tine.  Nu  te  supăra,  dar  lumea  de  azi  e  alta  şi  tu  nu 
te  mai  ţii  de  ea.  Nu  aş  putea  presupune  că  sunt  sceptic  şi  necredincios, 
dimpotrivă  :  respectez  tagma  voastră,  credinţa,  biserica-mama  noastră.  Dar 
să-mi  petrec  o  astfel  de  vieaţă,  intre  astfel  de  împrejurări,  mi-ar  părea  dea- 
dreptul  o  imposibilitate.  Cred  în  Dumnezeu,  dar  nu  sunt  superstiţios.  Ştii, 
anumite  limite,  iar  mai  departe  vine  rezonul,  bunul  simţ,  voinţa  şi  destoi¬ 
nicia  fiecăruia.  Cunosc  şi  eu  biografia  lui  Isus.  Nu  tragi  la  îndoială.  Vre¬ 
murile  de  azi  sunt  reale,  misticismul  tău  —  cum  înţeleg,  nu  se  prea  po¬ 
triveşte.  Atâtea  energii  concrete  sunt  astăzi  la  ordinea  zilei  şi  atâtea  stri¬ 
gări:  Cultură  naţională,  întărire  economică,  gospodărie  raţională,  iar  tu  — 
iartă-mă,  nu  te  ofensez  —  ai  fascinaţia  mistică  a  lui  Isus.  Lumea  evolu¬ 


ează,  nu  bagi  de  seamă,  căci  trăeşti  departe  de  terenul  de  frământare  al 
lumii  Isus  a  făcut  pentru  jj»f=#Rp=âeiul  a  eşit  din  pasivitatea  sufletului. 

s’a  urcat  sus,  nu  contestez  că  credinţa  nu  i-a  folosit  şi  foloseşte  încă,  dar 
tu  exagerezi  una  in  contul  energiei  sufleteşti  a  omului  modern. 

L-am  ascultat  şi  la  urmă  am  început  cu  argumentele  mele. 

Le  strâng  acum  şi  le  orânduesc  pentru  încredinţarea  prietenului  şi 
pentruca  şi  cetitorii  mei  să  poată  reflectă  asupra  lor. 

Copiii,  femeile,  ba  chiar  unii  oameni,  fie  din  creştere  sau  din  diferite 
motive  psihologice,  sunt  stăpâniţi  de  frică  seara  când  umblă  la  întunerec. 
Nu  credem  in  stafii,  suntem  oameni  de  pace,  buni,  n’avem  să  ne  temem 
de  atacurile  mişeilor  şi  —  frica  lor  e  reală.  Alţii  nu  sunt  fricoşi  şi  ar  putea 
fi  toţi  aşa.  Voi  scepticii  şi  emancipaţii  sunteţi  ca  oamenii  cu  simţământul 
fricei.  In  toate  e  Dumnezeu,  în  cultură  naţională  şi  în  toate  problemele,  pe 
cari  căutaţi  să  le  rezolvaţi  fără  concursul  Lui.  Prin  El  se  rezoalvă  toate, 
nu  mă  îndoesc.  Fiindcă  nu  le  vedeţi  în  lumina  lui  Dumnezeu,  vi  se  par 
ca  fiind  in  afară  de  El,  vă  perdeţi  printre  stafiile  imaginaţiei  voastre  proprii. 

Priviţi  lucrurile  în  faţă  şi  nu  veţi  avea  nici  o  frică.  Dumnezeu  e  în 
toate  şi  prin  toate. 

Ce-a  făcut  Christos  pentru  om?  Expresia  mea  —  a  credinţei  mele? 

Răspund  cu  cuvintele  mărturisirii  credinţii  aşezate  în  Biserica  lui 
Christos  din  vremea  atacurilor  şi  a  apărării,  de  când  s’a  desvoltat  Bise¬ 
rica  şi  misionarii  ei  cu  sânge  de  martir  au  pecetluit  credeul:  Isus  Chri¬ 
stos,  e  unul  născut,  Fiul  lui  Dumnezeu...  care  s’a  pogorit  din  cer  pentru 
mântuirea  noastră. 

Vieaţa  şi  moartea  Iui  Isus  e  venirea  lui  D-zeu  pe  pământ,  să  dea  oa¬ 
menilor  vieaţă.  Pentru  această  venire  omul  a  fost  pregătit.  întreagă  istoria 
omenimei  de  aici  începe.  Cel  mai  însemnat  eveniment  e  Naşterea  Domnului 
în  Vifleem. 

Viaţa  naţiunei  evreeşti  începe  cu  naşterea  lui  Moise,  şi  toate  na¬ 
ţiile  îşi  au  pe  Moise  al  lor.  Omenimea  întreagă  începe  cu  naşterea  din 

ieslea  dela  Vifleim. 

Mai  sunt  religii.  In  toate  omul  caută  pe  D-zeu.  In  religia  creştină: 
Dumnezeu  caută  pe  om.  Antiteza  aceasta  exprimă  un  adevăr  fundamental. 

Sf.  Scriptură  ne  reprezintă  o  rasă  de  oameni  muncind  să  ridice  un 

turn  al  cărui  vârf  să  ajungă  la  cer,  iar  lehova  gelos  din  cer  se  amestecă 

şi-i  împedecă  de  a-şi  urmă  lucrarea,  Dar  Evanghelistul  în  Apocalipsă  vede 
noul  Ierusalim  pogorîndu-se  din  cer. 

Eu  cred  că  viziunea  dintâiu  e  neadevărată  faţă  cu  Dumnezeu,  dar 
viziunea  omului  e  adevărată. 

Civilizaţia  cu  toate  ce  invoalvă,  s’a  pogorit  din  cer  dela  Dumnezeu. 

O  legendă  elină  reprezintă  pe  Promotheus  pogorînd  muritorilor  foc 
din  cer  şi  e  legat  de  o  stâncă  şi  îndură  grea  pedeapsă,  din  pricina  vul¬ 
turului,  care  îi  roade  plumânile  în  toate  dimineţile.  Iar  vulturul  e  trimis 
de  lehova  cel  gelos. 

Noul  Testament  reprezintă  pe  Dumnezeu,  trimiţând  pe  Fiiul  său  Să 
deă  lumii  vieaţă.  Să  samene  o  vieaţă  nobilă,  adevărată,  puternică. 

Auzim  pe  mulţi  că  s’au  sinucis  din  pricina  lipsurilor,  de  foame  etc. 
şi  că  puţini  bani  le-ar  fi  mântuit  vieaţa.  Nenorocitul  nu  a  avut  lipsă  de 
bani,  ci  de  o  natură  mai  puternică,  de  mâni  cari  să  lucreze  pentru  lipsu¬ 
rile  lui,  de  inimă  să-l  îngrijească,  de  curaj  sufletesc  ca  să  supoarte  aspe¬ 
rităţile  vieţii,  de  nădejde,  care  să-i  biruiască  disperarea. 

O  vieaţă  îmbelşugată  îi  trebuia,  vieaţă,  care  sufere  şi  rămâne  nebiruită, 

Sunt  două  vieţi  în  om.  Una  care-1  trage  la  vale,  şi  alta  care-1  înalţă. 
Pe  cea  de  a  doua  ni-o  a  înzestrat  Isus.  Oamenii  avansează  pe  cea  dintâi. 

Noi  suntem  angajaţi  a  dă  o  vieaţă  de  tărie  celor  ce  ne  încunjură. 

Părintele  înţelept  o  dă  aceasta  copiilor,  învăţătorul  şi  profesorul,  ele¬ 
vilor,  preotul  poporului  credincios,  bărbatul  de  stat  aderenţilor  săi. 

Schimbul  real  nu  constă  din  lucruri  materiale,  ci  în  vieaţă.  Potenţe 
de  vieaţă.  Această  capacitate  de  a  întări  şi  a  da  vieaţă  îmbelşugată  face 
pe  adevăratul  conducător  de  oameni. 

Nu  există  om  mare  fără  această  aptitudine  sufletească. 

Artă,  literatură,  muzică,  oratorie,  conversaţie  socială  nu  sunt  altceva 
decât  instrumente  pentru  distribuirea  vieţii  în  atâtea  faze  emanând  dela 
sufletul  bogat  şi  revărsându-se  preste  altele  mai  puţin  înzestrate. 

Dumnezeu  e  cel  mai  îmbelşugat  izvor  dătător  de  vieaţă. 

Satură  toate  creaturile,  oameni,  animale  şi  ţigănii-. .  «întinzându-ţi  Tu 
mâna  toate  se  vor  umplea  de  bunătăţi»  —  cum  observă  psalmistul. 

In  Testamentul  Nou  cetim  că  Isus  a  venit  să  descopere  nobleţă  omului 
să-l  împărtăşească  de  caracter  dătător  de  vieaţă.  Vieaţă  dumnezeiască  să 
îmbie  omului,  să-l  împreune  cu  D-zeu  împărtăşindu-1  de  vieaţă  veşnică 
divină. 

Ascultaţi  evanghelia  din  ziua  de  Paşti. 

Această  vieaţă  o  dete  celor  din  jurul  său.  Ucenicilor  săi  refuză  a 
le  da  orice  avantagii  materiale. 

Toma  eră  un  sceptic  învechit  şi  ca  să-i  alunge  scepticismul  îl  birui 
dându-i  ceva  din  puterea  mistică  de  a  vedea  ceeace  nu'  se  vede.  loan 
eră  năvalnic,  plin  de  mânie,  vehement  —  fiul  tunetului,  care  a  cerut  foc 
să  se  pogoare  peste  satul  din  Samaria,  care  nu  primi  pe  Isus;  eră  ambi¬ 
ţios  —  căci  veni  în  timpul  din  urmă  să  ceară  un  post  de  onoare  în  aştep¬ 
tata  împărăţie  a  lui  D-zeu.  Christos  aşa-i  schimbă  natura  încât  tema  lui 
favorită  eră:  Copiilor  iubiţi-vă  unul  pe  altul!  Simon  era  impetuos,  furios, 
nestatornic,  un  val  pe  mare,  încrezător  pe  o  clipă,  fricos  la  cea  dintâi 
ispită  —  Hristos  îl  face  stâncă. 

Se  lăpădă  de  Isus  când  eră  la  judecată,  dar  la  sfârşitul  vieţii  sale  se 
întâmplă  că  a  fost  răstignit,  însă  cerea  ca  să  fie  răstignit  cu  capul  în  jos. 
Un  sfânt  Părinte  i  se  adresează:  N’ai  voit  Petre  să  te  răstigneşti  pe  cruce 
ca  Mântuitorul  tău,  dar  răstignindu-te  cu  picioarele  în  sus,  umbli  astăzi 
prin  cer,  căci  ţi-ai  agonisit  prin  statornicia  ta  favoarea  lui  Dumnezeu.  Astfel 
de  vieaţă  creiază  Hristos  în  omul,  care  se  apropie  de  El. 

Străinii  vedeau  această  schimbare  în  ucenicii  iui  Isus  şi  o  atribuiau 
cu  tot  dreptul  Iui  isus. 

Această  calitate  dătătoare  de  vieaţă  a  fost  pârghia  atracţiei  lumii  câtră 
Isus.  Cei  întristaţi  veneau  la  El  şi-i  slobozia  mângâiaţi.  Păcătoşii  cu  re- 
muşcări  de  conştiinţă  se  schimbau,  începând  vieaţă  nouă.  Cei  descura¬ 
jaţi  plecau  întăriţi  şi  nădăjduitori. 

Zise  femeii:  Nici  eu  nu  te  judec,  mergi  în  calea  ta  şi  nu  mai  greşi 
—  şi  femeia  se  depărtă  împăcată. 

Această  calitate  de  vieaţă  dătătoare  a  fost  secretul  elocvenţei  Lui, 
simple  fără  studiare,  fără  gesturi  dramatice. 

Noi  creştinii  credem  că  aceeace  a  făcut  Isus,  necontenit  face,  nu 
numai  sub  influinţa  exemplului  său  istoric  şi  a  învăţăturii  sale,  ci  la  in- 
fluinţa  personală  şi  imediată  a  prezenţei  sale  nevăzute,  de-acum  în  veci. 

Noi  credem  că  El,  adevărat,  literal  şi  real  a  înviat,  că  adevărat  li¬ 
teral  şi  rea!  e  cu  noi  până  la  sfârşitul  veacurilor,  că  El  dă  putere  celui 
necredincios  să  vadă  ceeace  cu  ochii  nu  se  vede,  pune  în  sufletul  celui 
ambiţios  iubire,  care  sfinţeşte  ambiţia  şi  o  divinizează,  dă  tărie,  să  nu  ne 
cufundăm,  uşurează  jalea,  mulcomeşte  durerea,  netezeşte  cafea  pietroasă 
a  vieţii.  Din  veacul  dintâi  până  acum  omenimea  a  făcut  mari  progrese 
datorite  Lui. 

Familia,  educaţia,  lărgirea  libertăţii  individuale. 

Dar  sunt  schimbări  în  natura  internă  a  omului. 

împedecarea  cruzimii,  restrângerea  poftelor,  a  pasiunilor,  a  apetitu- 
rilor.  S’a  desvoltat  natura  pozitivă  a  omului  de  iubire,  paciinţă,  iertare, 
milă.  Religia  nu  mai  atârnă  de  frică,  ci  razimă  în  credinţă,  dragoste  şi 
nădejde. 

Toate  aceste  schimbări  şi  celece  au  izvorit  din  acestea  au  avansat 
confortabilitatea  fizică,  au  lărgit  libertatea  civilă,  au  casat  robia  şi  robota, 
au  îmbunătăţit  educaţia,  au  creat  spitale  şi  aziluri  pentru  bolnavi  şi  pe- 
nitenţiare,  pentru  cei  ce  altădată  erau  destinaţi  schinjuirii  şi  omorîrii,  avem 
familii  în  loc  de  haremuri,  biserici  cu  jertfe,  cu  cântări  nouă  de  bucurie. 

Şi  ceeace  s’a  început  în  Vifleem  nu  s’a  terminat  la  Golgota,  ci  cu 
noi  e  Emanuil,  până  la  sfârşitul  veacurilor. 

După  atâta  vreme  ar  trebui,  s’ar  aşteptă  să-L  vedem  faţă  în  faţă,  să-L 
înţelegem,  să-I  deschidem  uşa  inimii,  a  minţii  şi  a  gândurilor,  înaintea 
căreia  stă  şi  bate  şi  cere  intrare...  ca  să  ne  aducă  deplină  mântuire  vieţii. 
Fii  cu  grije  prietene:  Vine  şi  la  tine,  şi  la  toată  făptura! 

Roşia,  Ianuarie  1913. 


Tr,  Scorobeţ. 

PREDICĂ  DESPRE  BUNAÎNŢELEGERE. 

Iară  ea  vă  rog  fraţilor  pentru  numele 
Domnului  nostru  lisus  Hristos,  ca  toţi  să 
vorbiţi  într'un  fel  şi  sâ  nu  fie  între  voi  des- 
binare  şi  să  fiţi  tare  uniţi  într'un  gând  şi 
într’o  înţelegere.  I.  Cor.  cap.  1,  v.  10. 

Iubiţi  Creştini! 

Acestea  cuvinte  pline  de  învăţături  înalte,  dumnezeeşti,  Ie-a  adresat  cătră 
creştinii  din  timpurile  străvechi  unul  dintre  cei  mai  puternici  stâlpi  ai  bi- 
sericei  şi  legii  lui  Hristos,  unul  dintre  cei  mai  neobosiţi  ostaşi  ai  lui  Dum¬ 
nezeu,  Sftul  ap.  Pavel.  El,  care  în  tinereţe,  in  floarea  vieţii,  a  fost  cel  mai 
ager,  cel  mai  crunt  duşman  al  bisericei  creştine,  care  la  început  a  fost 
cel  mai  înfocat  vrăjmaş  al  celor  ce  mărturiseau  credinţa  cea  adevărată  cre¬ 
ştină,  acum,  după  ce  s’a  învrednicit  a  fi  «vasul  cel  ales»  a!  Domnului,  cu 
puteri  îndoite,  ca  şi  când  ar  voi  să-şi  ispăşiască  păcatele  tinereţelor,  lucră 
neîntrerupt  pentru  întărirea  bisericei  creştine  în  sânul  popoarelor.  Drept 
aceea  văzând,  că  suferinţele  ce  trebuiau  să  le  îndure  creştinii  din  partea 
păgânilor  sunt  multe  şi  cumplit  de  mari,  îndeamnă,  acest  neînfricat  lup¬ 
tător  al  credinţei,  pe  credincioşii  săi  la  bunăînţelegere,  la  unire  în  cu¬ 
gete  şi  simţiri,  ca  împreună  lucrând  umăr  la  umăr  să  fie  în  stare  a  se 
apără  faţă  de  duşmanii  lor  şi  ai  bisericei  dreptmăritoare,  care  este  scutul 
şi  acoperemântul  nostru  până  în  ziua  de  azi  şi  va  fi  scutul  şi  acopere- 
mântui  celor  ce  se  tem  de  Domnul  şi  păzesc  poruncile  Lui  până  la  sfâr¬ 
şitul  veacurilor. 

Şi  dacă  biserica  cea  noauă  n’a  fost  dărîmată  de  asupritorii  ei  de 
tot  soiul,  dacă  legea  creştină  n’a  fost  sugrumată  de  cei  fără  de  lege  nici 
chiar  prin  goanele  cele  mai  înfiorătoare,  este  a  se  mulţămî  numai  şi  numai 
bunei  înţelegeri,  unirii  în  cugete  şi  simţiri,  ce  stăpânea  între  creştinii  de 
pe  aceea  vreme.  Despre  acestea  lucruri,  de  o  însemnătate  de  tot  mare  şi 
pentru  timpul  nostru,  adecă  despre  buna  înţelegere,  despre  unire  in  cu¬ 
gete  şi  simţiri  voi  să  vă  vorbesc  şi  eu  astăzi,  rugându-vă  să  mă  ascultaţi 
cu  luare  aminte  1 

Iubiţilor  creştini!  Toate  câte  sunt  în  cer  şi  pe  pământ,  în  mare  şi 
pe  uscat  sunt  zidite  de  atotputernicul  cuvânt  al  lui  Dumnezeu,  şi  bine 
sunt  zidite,  după  cum  zice  şi  prorocul  Moise  prin  cuvintele:  «Şi  Dum¬ 
nezeu  s’a  uitat  la  toate  câte  le-a  făcut  şi  lată  erau  bune  toate».  (Fac.  1,31). 
Şi  dacă  vedem,  că  în  lume  pe  lângă  bine  este  şi  rău,  pe  lângă  lucruri 
bune  sunt  şi  lucruri  rele,  nu  trebue,  ca  creştini  adevăraţi,  să  credem  că 
şi  acestea  din  urmă  sunt  dela  Dumnezeu,  pentn  că  sfânta  noastră  biserică 
Şi  chiar  şi  mir.tea  sănătoasă  şi  limpede  ne  spune  că  Dumnezeu,  ca  iz¬ 
vorul  tuturor  bunurilor  din  lumea  aceasta  şi  cea  viitoare,  nu  poate  fi  şi 
izvorul  răutăţilor.  Tot  ce  este  rău  pe  larga  întindere  a  pământului,  tot  ce 
este  neprielnic  oamenilor  nu  vine  dela  Dumnezeu,  ci  urzitorul  răului 
este  diavolul,  potrivnicul  neîmpăcat  al  tuturor  lucrurilor  bune.  Diavolul 
care  se  cutremură  de  lumină  şi  de  adevăr  este  acela,  care  în  sămânătura 

lucrurilor  bune  a  sâmânat  sămânţa  răului.  Tot  el  este  şi  acela,  care  în 
sămânătura  bunei  înţelegeri  a  aruncat  neghina  neînţelegerii  şi  a  desbi- 
nării.  Cu  mâna  sa  duşmănoasă  a  sădit  în  inima  omului  ghimpele  cel  ve¬ 
ninos  al  mândriei,  trufiei  şi  îngâmfării,  din  care  mai  târziu  a  răsărit  po- 
lomida  neascultării  de  Dumnezeu,  polomida  neînţelegerii  şi  a  desbinării, 
nişte  boale,  cari  mai  curând  sau  mai  târziu,  duc  oameni  singuratici,  fa¬ 
milii,  ba  chiar  şi  popoare  întregi  !a  prăpăstia  peirei.  Neînţelegerea  şi  des- 
binarea  sunt  arme  diavoleşti  şi  toţi  aceia,  cari  trăesc  în  ură  şi  desbinare 
şi  toţi  cei  răsvrătitori  nu  mai  pot  avea  nici  o  legătură  cu  Dumnezeu,  care 
doreşte  ca  pe  pământ  să  fie  «pace  şi  între  oameni  bună  învoire».  Aceia, 
cari  iubesc  neînţelegerea  şi  desbinarea,  nu  mai  sunt  slujitorii  Domtiuiui,  ci 
slujitorii  diavolului. 

Dumnezeu  prea  bunul  nostru  părinte  ne  învaţă  să  nu  urîm,  să  nu 
pismuim,  ci  din  contră  să  iubim  pe  deaproapele  nostru  aşa,  cum  ne  iubim 
pe  noi  înşine.  El  ne  învaţă  să  trăim  cu  deaproapele  nostru  în  pace  şi 
dragoste  frăţească.  Cu  toate  acestea  azi  vedem  pe  mulţi  depărtaţi  unul 
de  altul,  azi  întâlnim  între  oameni  neînţelegerea,  ura,  cearta  şi  desbinarea 
aproape  la  fiecare  pas.  Cauza  acestui  lucru  pe  cât  de  dureros,  pe  atât 
de  urgisit  şi  întristător  este  mândria  şi  pizma,  armele  cele  mai  de  frunte  ale 
diavolului  pentru  înstrăinarea  omului  dela  Ce!  ce  dintru  nefiinţă  la  fiinţă 
l-a  adus,  mijloacele  cele  mai  de  căpetenie  pentru  îndepărtarea  făpturii 
dela  Făcătorul  său.  «Nimic  nu  este  mai  frumos  şi  mai  plăcut,  decât  a 
locui  fraţii  împreună»  zice  o  prea  frumoasă  cântare  a  bisericei  noastre, 
iar  apostolul  Pavel  întăreşte  acest  adevăr,  când  zice:  «deci  fraţilor  fiţi 
într’un  cuget,  fiţi  în  pace  şi  Dumnezeul  iubirii  şi  al  păcii  va  îi  cu  voi». 
(II  Cor.  13).  Mai  rău  ca  fiara  cea  mai  peiiculoasă  de  pe  faţa  pământului, 
este  omul  răsvrătitor  şi  pizmaş. 

Nici  una  dintre  fiarele  sălbatice  nu  caută  a  răpune  pe  cele  de  o 
seamă  cu  ea,  dar  omul  rău,  omul  potrivnic  şi  duşmănos  nu-şi  fereşte 
dinţii  răutăţii  sale  nici  de  cei  de  un  neam  şi  de  un  sânge  cu  el.  Certe, 
răsbunări  şi  alte  rele  sunt  faptele  zilnice  ale  acestui  om,  iar  răsplata  vieţii 
sale  trudite  este  dispreţul  nemilos  ce-1  întâlneşte  în  toate  căile  vieţii  din 
partea  oamenilor  de  bine. 

Unui  astfel  de  om  nime  nu-i  stă  în  cale,  toţi  cei  cu  temere 
de  Dumnezeu  se  feresc,  fug  de  el  ca  de  un  om  ucigaş,  ca  de 
unul,  care  cu  trup  cu  suflet  s'a  vândut  iadului.  Nimerit  descrie  soartea 
omului  pizmătareţ  şi  sfânta  Scriptură,  când  zice:  «cel  ce  samănă  vânt, 
seceră  furtună».  —  Desbinarea  şi  neînţelegerea  este  tot  atât  de  stricăcioasă, 
cât  de  urgisit  este  omul,  care  o  stârneşte.  Ea  ne  slăbeşte  puterile  şi  ne 
face  neputincioşi  pentru  împlinirea  ori  şi  cărui  lucru  bun  şi  folositor.  — 
Voind  odată  un  părinte  de  pe  patul  morţii  să  mai  dea  fiilor  săi  un  sfat 
bun  şi  folositor  pentru  vieaţă,  ie-a  dat  să  frângă  un  mănunchi  de  7  beţe 
strâns  legate  deolaltă.  Neputându-I  rupe  nici  unul  din  ei,  măcar  că-şi 
încordaseră  puterile  din  destui,  le-a  zis  părintele:  «vedeţi,  voi  sunteţi  ti- 

neri  în  floarea  vieţii,  dar  sunteţi  slabi,  căci  nici  unul  nu  a-ţi  putut  frânge 
această  legătură  de  7  beţe,  pe  care  eu.  deşi  puterile-mi  sunt  istovite  de 
boală,  totuş  voi  frânge-o  cu  înlesnire».  Zicând  aceste  cuvinte  a  luat  legă¬ 
tura,  a  deslegat-o  şi  după  ce  a  rupt  toate  beţele  unul  după  altul  a  zis 
iară  cătră  fii:  «Cât  timp  veţi  ţinea  unul  la  altul,  cât  timp  veţi  fi  uniţi  în 
cugetele  şi  sfaturile  voastre,  pe  cum  au  fost  beţele  din  acest  mănunchi 
înainte  de  a-1  desface,  veţi  îi  tari,  puternici  şi  nime  nu  vă  va  putea  face 
nici  un  rău.  Atunci  nici  duşmanul  cel  mai  puternic  nu  vă  va  putea  frânge, 
veţi  îi  ca  stânca  din  mijlocul  mării,  pe  care  valurile  primejdioase  o  spală 
mereu,  dar  nu  o  pot  mişcă.  Atunci  în  bună  înţelegere  veţi  isprăvi  şi 
lucrul  cel  mai  greu».  Din  această  mică  istorioară,  iubiţi  ascultători,  cu  în¬ 
lesnire  ne  putem  încredinţa  pe  de  o  parte,  că  în  lume  nimic  nu  aduce 
omului  mai  multă  stricăciune,  nimic  nu  duce  mai  grabnic  la  peire,  decât 
tocmai  neînţelegerea  şi  desbinarea,  iar  pe  de  altă  parte  vedem,  că  nimic 
din  cele  de  pe  pământ  nu  e  mai  plăcut  înaintea  Iui  Dumnezeu,  nimic  nu 
e  mai  folositor  pentru  om  ca  înţelegerea  bună.  Ea  adună  intr’un  mă¬ 
nunchi  puterile  răsleţe,  formând  din  ele  un  puternic  zid  de  apărare  contra 
loviturilor  ce  ni-ar  veni  din  afară,  dela  duşmanii  noştri  în  lupta  pentru 
vieaţa  de  toate  zilele. 

Poate  fi  un  lucru  cât  de  greu,  fie  lucrătorii  cât  de  slabi,  uşor  îl  pot 
îndeplini  dacă  ci  trăesc  în  bună  înţelegere  şi  dacă  se  unesc  cu  toţii  în 
cugete  şi  in  puteri.  Precum  însă  nu  ne  putem  închipui  o  floare  sau  ar¬ 
bore  fără  rădăcină,  un  râu  fără  izvor,  sau  lumină  fără  pară,  tot  aşa  nu  ne 
putem  închipui  nici  bunăînţelegere  şi  pace  între  oameni,  fără  dragoste 
cătră  Dumnezeu  şi  cătră  deaproapele,  pentrucă  nu  ne  putem  înţelege 
bine,  nu  putem  trăi  în  pace  cu  acela,  pe  care  nu  îl  iubim,  pe  care  nu  îl 
putem  suferi. 

Plin  cuvintele  Mântuitorului  nostru  Isus  Hristos:  «unde  sunt  doi  sau 
trei  adunaţi  în  numele  meu,  acolo  sunt  şi  eu  sunt  în  mijlocul  lor»  unirea 
şi  bunăînţelegere  ni  se  impune  şi  ca  o  datorinţă  creştinească  dintre  cele 
mai  de  frunte. 

Firea  întreagă  ce  ne  încunjură  se  susţine  prin  unire.  Dumnezeu, 
ziditorul  nostru,  împreunând  trupul  cel  din  pământ  cu  sufletul  dat  din 
suflarea  sa,  ne-a  dat  nepreţuitul  dar  a!  vieţii  şi  a  voit,  ca  chiar  şi  traiul 
nostru  de  toate  zilele  să  se  razime  pe  buna  înţelegere  dintre  trup  şi  su¬ 
flet.  Prin  legătura  cea  vecinică  a  bunei  înţelegeri  stă  cerul  şi  pământul, 
prin  înţelegere  şi  armonie  stă  lumea  întreagă  cu  toate  ale  ei  împărăţii,  şi 
oare  noi  să  ne  lăpădăm  de  ea?  —  Nu!  căci  acest  pas  nesocotit  ar  fi  spre 
pierzarea  noastră,  ci  din  contră,  sufletul  şi  inima  noastră  în  fieşte  care  zi 
să  se  adape  la  izvorul  cel  sănătos  şi  limpede  al  iubirii  de  Dumnezeu  şi 
iubirii  deaproapelui,  cu  cari  întotdeauna  să  ne  nizuim  a-ne  uni  în  cugete 
şi  în  simţiri,  cu  cari  întotdeauna  să  cercăm  a  trăi  în  bunăînţelegere  şi 
dragoste  frăţească. 

Atunci  Părintele  nostru  cel  ceresc,  care  dintr’atâta  moarte  ne-a  mân¬ 
tuit,  nu  ne  va  lipsi  de  darurile  sale,  fără  de  cari  suntem  neputincioşi, 
asemenea  unui  verme  ce-şi  târâie  pântecele  prin  pulberea  pământului. 

Să  privim  mai  deaproape  la  acelea  familii,  din  sânul  cărora  e  alun¬ 
gată  oarba  neînţelegere  şi  pizma  dintre  soţi  şi  vom  vedea  de  câtă  în¬ 
semnătate  este  pacea  şi  cât  de  mari  sunt  foloasele  bunei  înţelegeri. 
Precum  creşte  şi  rodeşte  îmbelşugat  holda,  când  e  ploaie  şi  căldură  la 
vreme,  aşa  creşte  şi  înaintează  acea  familie,  comună  şi  acel  popor  unde 
înţelegere  şi  bună  chibzuială  stăpâneşte  între  oameni. 

Iubiţilor  creştini !  Zilele  cari  le  trăim  noi  cei  de  azi  sunt  dintre  cele 
mai  grele.  Fieştecare  dintre  noi  azi  e  nevoit  a  lucră  din  greu  pentru 
a-şi  asigură  traiul  pe  această  lume.  Munca  aceasta  de  tot  grea  şi  obosi¬ 
toare,  care  ne  stoarce  sudori  de  sânge,  va  fi  lipsită  de  roduri,  va  fi  fără 
spor,  dacă  şi  pe  mai  departe  vom  adăposti  şi  vom  da  sălaş  în  inimile 
noastre  celor  mai  urgisite  păcate  din  lume,  dacă  vom  suferi  şi  pe  mai 

departe  în  mijlocul  nostru  pizma  şi  desbinarea,  cari  şi  în  trecut  multe 
nenorociri  au  adus  pe  capul  strămoşilor  noştri.  Duşmanii  noştri  şi  ai 
bisericei  lui  Hristos  azi  sunt  fără  de  număr  şi  neîntrerupt  aşteaptă  mo¬ 
mentul  priincios  de  a  sămănâ  între  noi  sămânţa  neînţelegere!'  şi  a  des- 
binării,  ca  apoi  prin  acestea  să  ne  slăbească  şi  într’un  viitor  mai  apropiat 
de  cât  am  gândi,  să  ne  răpească  şi  cel  mai  scump  bun  ce-1  putem  avea 
pe  pământ,  să  ne  răpească  biserica  care  veacuri  dearândul  ne-a  primit  în 
vremi  grele  la  sânul  său  cel  primitor,  să  ne  răpească  graiul  apucat  dela 
strămoşi.  De  aceia  datori  suntem  cu  toţii,  dar  cu  deosebire  fruntaşii, 

ceice  din  încrederea  poporului  au  fost  aleşi  în  comitet  şi  alte  slujbe  bi¬ 
sericeşti,  ca  uniţi  în  cugete  şi  simţiri,  un  puternic  zid  de  apărare  să  formăm 
din  piepturile  noastre  în  jurul  altarelor  lui  Dumnezeu,  pentru  cari  strămoşii 
noştri  şi-au  vărsat  şi  sângele  şi  acum  işi  dorm  somnul  de  veci  în  nă¬ 
dejdea,  că  nici  noi  urmaşii  lor  nu  vom  fi  mai  pe  jos  ca  ei.  De  aceea  să 
nu  căutăm  numai  ia  foloase  şi  bunuri  materiale-personale,  ci  întotdeauna 
să  avem  în  vedere  binele  obştesc  şi  ne-am  câştigat  comori  în  ceriuri. 

Totdeauna  să  ne  înţelegem  între  noi  şi  să  ne  unim  în  gândurile  noastre 

şi  Dumnezeu)  puterilor  ne  va  binecuvânta  munca  noastră. 

Atunci  acest  mare  şi  sfânt  post,  la  al  cărui  miezi  ne  aflăm  acuma 
ne  va  servi  spre  mântuire,  ne  va  fi  de  folos,  atunci  cu  cuget  şi  inimă 
curată  ne  putem  uită  la  un  viitor  mai  bun,  atunci  cu  conştiinţa  liniştită 
putem  aşteptă  sfintele  sărbători  ale  învierii  Domnului,  de  cari  numai  puţin 
timp' ne  mai  desparte I  —  Amin! 

Aurel  Popoviciu, 
preot. 

SF.  SCRIPTURĂ  PENTRU  PUBLICUL  ROMÂNESC. 

Deia  1907  n’am  mai  trecut  noi  prin  emoţiunile  cu  care  de 
vre-o  câteva  luni  ne  tot  înfioară  chestiunea  externă.  Atâta  ne-am 
turburat  şi  frământat,  că  multe  din  lucrurile  şi  din  lipsurile  la 
care  nici  nu  vrem  să  ne  gândim  în  vremurile  de  linişte  şi  huzur, 
ne  stau  acum  ameninţătoare  înainte  şi  ne  obligă  să  ne  umilim, 
să  ne  facem  examen  de  conştiinţă  şi  să  ne  mărturisim  păcatele. 
Şi  recunoaştem  cu  toţii  că  trebuie  să  ne  aşternem  altfel  drumul 
viitorului,  cu  mai  multă  conştiinţă  şi  inimă  naţională  şi  cu  mişcări 
adaptate  marelui  scop  de  întărire  a  vitalităţii  noastre. 

Aşa  vorbeam  şi  la  1907. 

Se  emisese  pe  atunci  părerea  (de  Părintele  Const.  Morariu 
din  Bucovina)  că  poporul  românesc  trebuie  educat  la  izvoare 
morale  înalte,  care  să-l  curăţe,  să-l  îndrepte  şi  să-l  facă  în  stare 
a-şi  arătă  toată  nobleţă  lui.  Se  propusese  înfiinţarea  unui  Institut 
Biblic  românesc  care  să  publice  Noul  Testament  şi  să-l  puie  la 
îndemâna  publicului  pe  un  preţ  cât  se  poate  de  mic. 

Ideia  a  fost  primită  cu  căldură  (ce  nu  primeşti  la  vreme  de 
nevoie!.,  când  alergi  după  uşurare!),  a  fost  îmbrăţişată  de  răpo¬ 
satul  inginer  Alimăneşteanu,  care  a  şi  dat  o  sumă  de  5000  de 
franci  în  acest  scop. 

Ideia  era  nu  numai  fericită,  ci  şi  impusă  de  o  trebuinţă 
urgentă.  Vedeam  marile  lipsuri  ale  educaţiunii  naţionale  şi  firesc 
eră  să  constatăm  cu  părere  de  rău  că  tocmai  Sf.  Scriptură  care 
a  făcut  atâta  bine  la  multe  popoare,  tocmai  Sf.  Scriptură  care 
nu  lipseşte  din  casele  unor  popoare  mult  mai  înaintate  ca  noi 
pe  scara  educaţiunii  morale,  tocmai  ea  lipseşte  dela  noi!..  De 
tradus  există  ea  tradusă  de  mult,  fără  îndoială,  că  doar  o  între¬ 
buinţăm  în  Biserică,  dar  nu  e  la  îndemâna  marelui  public  şi  nu 
e  pusă  în  starea  de  a  putea  fi  întrebuinţată  de  toţi. 

Şi  totuşi,  deşi  suntem  în  al  şaptelea  an  dela  1907,  lipsa 
aceasta  nu  s’a  umplut.  Tot  departe  de  publicul  nostru  e  Sf.  Scrip¬ 
tură,  cartea  prin  excelenţă,  cartea  despre  care  Goethe  spune  că 
prin  puterea  ei»  se  va  întineri  fiecare  generaţie,  şi  criteriul  pentru 
a  judecă  vieaţa  şi  puterea  unui  popor  va  ji  atitudinea  ce  va  luă-o 
faţă  de  Biblie »,  cartea  în  care  se  cuprind  evangheliile,  pe  care 
Kant  le  numeşte  « izvorul  nesecat  al  adevărului  deplin ». 

Ceeace  în  această  privinţă  avem  mai  mult  de  cât  în  1907 
e  Institutul  Biblic  care  de  curând  s’a  şi  înfiiţat  în  Bucovina,  dar 
care  n’a  avut  încă  timpul  de  a  publică  ceva  din  Sf.  Scriptură. 

Dar  şi  aceasta  s’a  făcut  în  Bucovina.  La  noi  se  vede  că  au 
venit  iar  vremurile  bune,  lumea  s’a  aşternut  pe  vieaţa  obişnuită 
dinainte,  —  şi  de  Biblie  a  uitat. 

Şi  aşa  au  venit  împrejurările  de  acuma,  care  din  nou  ne 
încleştează  şi  ne  scutură  şi  strigă  către  noi  să  nu  întârziem  cu 
împlinirea  datoriilor,  a  căror  uitare  se  răsbună  apoi  amar  tot  pe 
spinarea  noastră. 

Duşi  deci  de  trebuinţa  aceasta  simţită  şi  conştienţi  de  răs¬ 
punderea  care  apasă  şi  asupra  noastră,  a  preoţilor,  în  ceeace 
priveşte  zămislirea  unui  viitor  care  să  fie  mai  frumos  decât  zilele 
de  greutate  prin  care  trecem,  vre-o  câţiva  clerici  şi  mireni,  având 
în  frunte  pe  Prea  Sfinţia  Sa  Episcopul  Nicodem  al  Huşilor  ne-am 
apucat  să  publicăm  cât  mai  curând  o  Biblie  pe  scurt,  cu  multe 
ilustraţiuni  în  text,  care  să  împlinească  această  trebuinţă  urgentă. 
Vor  veni  mai  pe  urmă  ediţiuni  ale  altora  mai  bune  şi  mai  com¬ 
plete.  Noi  ne-am  gândit  însă  că  aşteptăm  prea  mult  şi  că  împre¬ 
jurările  nu  ne  iartă. 

Biblia  noastră  e  pe  scurt,  cuprinzând  esenţialul. 

Ideia  aceasta  a  unei  Biblii  prescurtate,  a  fost  îndeplinită  şi 
mai  de  mult,  de  către  Arhimandritul  Eufrosin  Poteca,  care  a 
publicat-o  în  Bucureşti  la  1847. 

Ar  putea  obiectă  cineva  că  de  ce  pe  scurt ?  Răspund  că 
pentru  trebuinţa  practică,  unora  li-se  pare  mai  bună  existenţa 
unei  Biblii  mai  mici,  cum  s’a  exprimat  un  sinod  protestant  ţinut 
în  Palatinat  în  1901  «...există  o  trebuinţă  general  simţită  de  o 
carte  care,  dupăce  se  vor  fi  suprimat  locurile  mai  puţin  impor¬ 
tante...  să  dea  cuprinsul  esenţial  al  Sf.  Scripturi  într’o  formă 
îndemânatecă  (citat  după  «Un  congres  biblic  românesc »  de  Dr. 
Bălan,  Sibiiu,  1912). 

Dar  ideia  aceasta  a  unei  Biblii  pe  scurt  e  deja  îndeplinită 
în  Biserica  rusească  şi  la  toate  popoarele  din  apus:  la  Italieni, 
la  Francezi,  la  Nemţi,  la  Englezi,  etc.  Noi  când  ne-am  pus  Ia 
lucru,  aveam  deja  înainte  multe  feluri  de  astfel  de  Biblii. 


161 


Aşa  va  îi  şi  Biblia  noastră,  care  se  şi  află  sub  tipar  şi  cre¬ 
dem  că  până  în  Paşti  să  poată  fi  în  mâna  publicului. 

Credem  a  fi  răspuns  unei  trebuinţe  şi  a  ne  fi  achitat  de  o 
mare  răspundere,  şi  ca  uşuraţi  de  o  apăsare  aducem  aceasta 
la  cunoştinţa  creştinilor. 

Arhim.  Scribatt. 


DIN  CĂRŢILE  BUNE. 

D-l  Dim.  I.  Cornilescu,  care  este  cunoscut  cetitorilor  noştri 
ca  un  preţios  colaborator  al  acestei  reviste,  face  o  lucrare  foarte 
folositoare  dând  în  traducere  românească  scrierile  predicatorului 
Frank  Thomas  din  Geneva.  In  anii  trecuţi,  d-sa  a  publicat  în 
revista  «Păstorul  ortodox»  din  Piteşti  o  serie1  de  studii  ale 
acestui  scriitor,  pe  cari  întregindu-le  cu  altele  nepublicate,  le  dă 
acutn  într’un  frumos  volum  de  155  de  pag.  sub  titlul:  «împărăţia 
lui  Hristos .»  Cetind  această  scriere,  ca  şi  celelalte  ale  lui  Frank 
Thomas,  ne  găsim  într’o  înaltă  atmosferă  religioasă-morală.  Iscu¬ 
sinţa  acestui  scriitor  constă  întru  a  şti  înfăţişă  ideile  creştine  într’o 
formă  atrăgătoare  şi  pentru  omul  de  astăzi.  Prin  concluzii  de 
ordin  filozofic,  sprijinite  pe  cazuri  din  vieaţă  şi  analogii  din  na¬ 
tură,  ne  face  să  vedem  prin  prizma  ideilor  creştine  împrejurările 
vieţii  de  astăzi.  De  aceea  scrisul  lui  Frank  Thomas  e  captivant 
şi  foarte  instructiv.  Felul  cum  el  prezintă  problemele  vieţii  reli- 
gioase-moraie  te  îndeamnă  să  meditezi  asupra  lor  şi  dupăce  i-ai 
cetit  scrisul  lui.  Ca  dovadă  lăsăm  să  urmeze  câteva  pasagii  din 
capitolul  « Hristos ,  rege  al  conştiinţa»: 

Ne  rămâne  acum  să  examinăm  cum  procedează  Iisus  spre  a  săvârşi 
opera  restaurării  conştiinţei,  necesară  la  stabilirea  împărăţiei  sale  în  fiinţa 
omenească.  Aceasta  înseamnă  să  vedem  în  acelaş  timp,  cum  devine  el 
într’adevăr  Rege  al  conştiinţei.  Mai  întâi  se  apropie  de  conştiinţă  cu  cel 
mai  mare  respect.  Recunoscând  în  ea  vocea  lui  Dumnezeu,  El  se  inclină 
în  faţa  acestui  martor  al  adevărului,  ascuns  în  adâncul  inimii  şi  a  cărui 
autoritate  vrea  s'o  întărească.  Bucuros,  ca  şi  Moise  în  faţa  rugului  aprins. 
Şi-ar  scoate  încălţămintele  picioarelor,  ca  pe  un  loc  sfânt.  Deasemenea, 
cu  ce  tact,  cu  ce  delicateţă  procedează  Hristos  faţă  de  păcătos!  Stă  îri 
faţa  uşei  sanctuarului,  chemând  pe  gazda  interioară  să-i  deschidă.  Ar 

1  O  altă  serie  continuă  să  apară  în  revista  ^Viitorul»,  şi  o  a  treia  in  revista  noastră. 

putea  să  intre  cu  sila,  dar  nu!  El  bate,  bate  mult  timp,  încet.  Dacă  uşa 
rămâne  închisă,  el  se  retrage.  Dacă  din  contră  i-se  deschide,  intră  cu  bu¬ 
curie,  dar  fără  să-şi  părăsească  atitudinea  respectuoasă.  Amintiţi-vă,  ca  să 
vă  convingeţi,  când  vorbeşte  Samarinencii  sau  lui  Nicodim,  sau  Fariseilor 
care-i  aduseseră  pe  femeea  desfrânată:  dupăce  le  spune  adevărul,  îi  lasă 
pe  toţi  liberi  să  asculte  sau  nu.  Nici  urmă  de  constrângere.  Are  prea 
mare  încredere  în  celalt  martor  al  adevărului,  martorul  interior  ascuns  în 
inimă,  care  urmăreşte  acelaş  scop  ca  şi  el,  spre  a  smulge  sufletului  o 
ascultare,  care  n’are  preţ  decât  când  e  cu  totul  voluntară.  Amintiţi-vă  mai 
aies  de  chipul,  în  care  îşi  recrută  disponibilii.  Lui  loan,  viitorul  apostol, 
şi  tovarăşului  său  care-1  întrebau  unde  locueşte,  le  spune:  Veniţi  şi  vedeţi ! 
Totdeauna  invitaţi,  niciodată  vreo  urmă  de  constrângere.  Tratează  con¬ 
ştiinţa,  ca  pe  un  egal,  recunoscând  în  ea  o  putere  aliată,  căci  în  ea  ză¬ 
reşte  pe  Dumnezeu,  adecă  pe  Regele  legitim,  a  cărui  împărăţie  de  liber¬ 
tate  şi  iubire,  a  venit  s’o  restabilească  aici. 

Să  nu  se  plângă  nimeni  dar,  că  nu  mai  poate  auzi  limpede  astăzi 
vocea  lui  Hristos.  Spre  a  o  auzi,  trebue  să  facem  tăcere,  nu  trebue  să  ne 
temem  de  a  reintră  în  noi  înşine;  căci  Regele  e  prea  discret  spre  a  veni 
la  om  în  chip  sgomotos.  «Nu  va  strigă,  zice  Profetul,  nu-şi  va  înălţă  vocea 
şi  nu  se  va  auzi  pe  strade.  El  nu  va  sdrobî  trestia  stricată  şi  nu  va  stinge 
fitilul  care  fumegă  încă».1 

Dar  când  conştiinţa  deşteaptă  a  vorbit,  când  s’a  ridicat  ca  acuza¬ 
toare,  arătând  omului  mizeria  şi  culpabilitatea  sa,  atunci  Mântuitorul  se 
apropie  mai  mult,  se  pleacă  spre  sărmanul  păcătos  înghenunchiat  la  pă¬ 
mânt  şi  umilit;  ascultă  cu  o  extremă  atenţiune  dacă  aude  vreun  suspin  de 
umilire  şi  căinţă,  şi  de  îndată  ce  culpabilul  cere  iertare,  îl  iartă.  El  îm¬ 
blânzeşte  conştiinţa  fără  s’o  calce  în  picioare,  arată  păcătosului  crucea 
sângerată,  îi  aduce  aminte  de  sacrificiul  său  din  Golgota,  în  virtutea  că¬ 
ruia  conştiinţa  se  poate  zice  şi  se  poate  crede  satisfăcută  fiindcă  greşala 
i  s’a  iertat  şi  Dumnezeu  ar  fi  nedrept  pedepsindu-1  acum. 

Oh!  voi  pe  care  vă  turbură  conştiinţa  deşteaptă,  voi  a  căror  con¬ 
ştiinţă  e  poate  încărcată,  sdrobită  de  sarcina  păcatului,  vă  rog,  aduceţi 
sarcina  la  picioarele  Regelui,  El  o  va  luă,  a  luat-o  şi  toată  dorinţa  lui  e 
de  a  vă  uşura.  Conştiinţa  voastră  vă  copleşeşte  şi  vă  aruncă  în  ţărână: 
Hristos  vă  ridică,  îmblânzind  pe  acuzator. 

Odată  conştiinţa  liniştită,  Iisus  face  un  pas  mai  departe,  o  luminează 
substituindu-se,  ca  să  zicem  aşa,  ei,  devenind  oarecum  conştiinţa  con¬ 
ştiinţei.  De  acum  înainte  nu  mai  e  voce  mai  mult  sau  mai  puţin  imper¬ 
sonală,  ieşind  de  nu  ştiu  unde,  ale  cărei  ordine  sunt  adesea  contradictorii, 
ci  e  vocea  unui  amic,  a  celui  mai  bun  amic,  a  lui  Iisus  Hristos,  adora¬ 
bilul  nostru  Mântuitor,  Regele  nostru,  de  care  ascultăm  cu  plăcere,  ştiind 
că  ne  iubeşte  şi  că  fiecare  poruncă  a  lui  e  o  dovadă  de  iubire.  Conştiinţa 


1  Isaia  XLII,  2  şi  3. 

e  de  acum  neclintită,  căci  a  găsit  în  Hristos  pe  Domnul  şi  ocrotitorul  ei, 
va  putea  răsturnă  prej udiţiile  cele  mai  adânc  înrădăcinate,  va  putea  opri 
curentele  cele  mai  puternice,  va  putea  înfruntă  părerea  celor  mai  mari  ai 
acestei  lumi,  pe  cum  odinioară  apostolii  aduşi  în  faţa  adunării  solemne  a 
sinedriului  iudaic:  «Judecaţi  voi  înşivă  dacă  e  drept  să  ascultăm  mai  de 
grabă  de  voi  decât  de  Dumnezeu.  Noi  nu  putem  să  nu  vorbim  de  cele 
ce  am  văzut  şi  auzit.»1  Prin  aceste  vorbe,  martorii  lui  Hristos  au  cucerit 
pentru  omenire  libertatea  conştiinţei,  care  nimiceşte  rând  pe  rând,  toate 
presiunile. 

Eu  sunt  rege,  şi  pentru  aceasta  m'am  născut  şi  am  venit  în  lume 
ca  să  mărturisesc  adevărul.  Cel  care  e  din  adevăr  ascultă  glasul  meu. 

De  altfel,  cunoscut  fiind  cetitorilor  noştri  felul  de-a  scrie  al 
Iui  Frank  Thomas,  precum  şi  luminoasa  traducere  a  d-lui  Dim. 
1.  Cornilescu,  credem  că  toţi  cei  ce  caută  o  lectură  într’adevăr 
bună,  îşi  vor  comandă  scrierea:  «împărăţia  lui  Hristos.» 

Preţul  1  leu  25  bani. 

N.  B. 


MIŞCAREA  LITERARĂ. 

Lupta  contra  scrierilor  imorale,  de  Arhimandritul  /.  Scriban ,  direc¬ 
torul  Seminarului  Central  din  Bucureşti,  1913.  Preţul:  1  leu. 

Autorul  a  adunat  in  acest  volum  o  seamă  de  articole  pe  cari  le-a 
publicat  în  diferite  reviste,  precum  şi  unele  nepublicate  până  acum,  refe¬ 
ritoare  la  lupta  ce  se  poartă  în  ţările  culte  contra  stricăciunii  ce  se  propagă 
sub  numele  de  artă,  prin  scrieri,  prin  spectacole  şi  chipuri  zugrăvite.  La 
sfârşit  se  dau  câteva  articole  despre  discuţiunile  urmate  în  străinătate 
asupra  cinematografelor  şi  a  influenţei  lor  din  punct  de  vedere  educativ. 

Ceeace  ne  prezintă  păr.  Arhim.  I.  Scriban  îii  această  scriere  e  un 
interesant  capitol  al  moralei.  Găsim  enunciaţiuni  puternice  asupra  impor¬ 
tanţei  covârşitoare  a  moralei,  ca:  «moralitatea  este  foita  decisivă  în  vieaţa 
poporului,  ca  şi  în  cea  a  individului.  Un  popor  moralmente  stricat,  e 
pierdut.  Mai  sus  decât  arta  şi  ştiinţa  stă  învăţătura  morală»  (pag.  105). 
Găsim  drepte  precizări  a  raportului  dintre  artă  şi  morală,  a  însemnătăţii 
Ş'  răspunderii  ce  trebuie  să  i  se  dea  tiparului  pentru  sănătatea  morală  a 
societăţii,  astfel  că  această  scriere  este  foarte  instructivă  nu  numai  pentru 
aceia  cari  voiesc  să  cunoască  mijloacele  de  luptă  contra  scrierilor  imorale, 
ci  pentru  tot  omul  care  se  preocupă  de  chestiunea  moralităţii  în  societate. 
Părinţii  şi  în  genere  educatorii  tinerimii,  pot  culege  dintr’ânsa  multe  îndru¬ 
mări  preţioase.  Atenţiunii  preoţimii  se  impune  prin  însuşi  caracterul  ei. 
- _ _  * 


Fapt.  Ap.  IV,  19  şi  20. 

Beutura  şi  urmările  ei.  Prelegere  predată  în  prezenţa  şcolarilor  şi 
a  poporului  din  comuna  Boroşineu,  de  Pavel  Dârlea,  învăţător-dir.,  Arad 
1013.  Preţul  30  fii. 

Această  prelegere  o  considerăm  ca  o  dovadă  că  creşte  răspunderea 
luminătorilor  poporului  nostru  pentru  vindecarea  unei  răni  atât  de  adânci, 
cum  este  alcoolismul.  Sunt  scoase  la  iveală  destul  de  bine  unele  urmări 
ale  patimei  beţiei,  lipseşte  însă  tratarea  mijloacelor  morale-educative  pentru  : 
combaterea  acestei  patimi.  Autorul  e  în  conformitate  cu  afirmaţiile  celor 
mai  competente  autorităţi  medicale  pe  acest  teren,  când  spune,  că  alcoolul 
nu  nutreşte  şi  nu  încălzeşte  organismul  omului,  prin  urmare  nici  nu-l 
reereiazâ.  Dar,  dupăce  a  susţinut  această  teză,  n’a  fost  !a  loc  să  spună 
că  «omului  lucrător  de  azi  ai  opri  cu  totului  rachiul  curat  ca  cea  mai 
lesne  beutură,  ar  fi  fără  de  folos.  Ar  fi  fără  de  folos,  fiindcă  vedem,  că 
în  toate  vremurile  sa  căutat  un  mijloc  de  recreare  a  organelor  muncite 
şi  încordate  de  lucru».  De  aici  urmează  că  «rachiul  curat»  ar  fi  un  mijloc 
de  recreare,  ceeace  e  un  prejudiţiu  pe  cât  de  greşit,  pe  atât  şi  de  primejdios  - 
şi  care  favorizează  răspândirea  beţiei.  N.  B. 


CRONICĂ  BISERICEASCĂ-CULTURALĂ. 

Desminţire.  Presa  străină  din  patrie  a  înregistrat  cu  multă  satisfacţie 
ştirea,  că  I.  P.  S.  Sa  arhiepiscopul  şi  mitropolitul  nostru  loan  Meţianu  a 
dat  un  Circular  de  înţelesul,  că  credincioşii  români  greco-catolici,  cari  din 
binecuvântate  pricini  ar  dori  să-şi  părăsească  legea  nu  vor  fi  primiţi  în 
sinul  bisericii  române  ortodoxe.  Acest  pretins  circular  eră  prezentat  ca  un 
advertisment  la  adresa  credincioşilor  români  gr.-cat.  incorporaţi  la  epi¬ 
scopia  din  Hajdudorog,  cari  de  teama  maghiarizării  ar  voi  să  treacă  la 
religiunea  ortodoxă.  Zvonul  despre  acest  circular  a  trecut  şi  în  ziarele 
româneşti  fără  ca  din  parte  autorizată  să  ji  fost  desminţit.  Ne-am  inte¬ 
resat  de  această  afacere  şi  spre  mângâierea  noastră  am  aflat  din  isvorul 
cel  mai  competent,  că  zvonul  publicat  prin  ziare  n’are  nici  o  bază  reală; 
e  o  simplă  născocire.  Un  caz  concret  ne  dovedeşte  tocmai  contrarul.  Cre¬ 
dincioşii  unei  mari  comune  bis.  gr.-cat.  telegrafice  s’au  adresat  în  zilele 
trecute  i.  P.  S.  Sale  şi  Consistoiului  arhidiccezan  dorind  să  ştie,  că  fi-vor 
primiţi  în  biserica  română  ortodoxă,  căci  în  caz  contrar  vor  trece  la  reli¬ 
giunea  rom.-catolică.  Li  s’a  răspuns  tot  prin  telegraf:  « Biserica  greco- 
orientală  na  refuză  pe  ceice  vin  la  ea  din  convingere  şi  se  obligă  la  su¬ 
portarea  sarcinilor  bisericeşti».  Nici  nu  li-se  putea  da  alt  răspuns.  Nimenea 
nu  este  în  drept  a  opri  pe  credincioşii  români  gr.-cat.  de  a  se  întoarce 
de  unde  au  plecat:  la  sânul  bisericei  mame. 

% 

Constatări  dureroase.  Ministrul  de  culte  de  tristă  aducere  aminte, 
Contele  Apponyi,  prin  o  ordonanţă  lipsită  de  orice  bază  legala,  a  dispus, 
ca  elevilor  români,  greco-orientali  sau  greco-catolici  din  gimnaziile  de 
stat,  principiile  fundamentale  de  credinţă,  precum  şi  cele  mai  obicinuite  ru¬ 
găciuni,  să  li  se  propună  şi  în  limba  maghiară.  Se  mai  zice  în  ordonanţă 
că  acei  cateheţi  cari  nu  se  vor  supune  vor  fi  despoiaţi  de  puţina  remu¬ 
neraţie,  ce  o  primiau  dela  stat  pentru  serviciul  lor.  Autorităţile  noastre  bi¬ 
sericeşti  au  protestat  în  contra  acestui  atac  şi  amestec  ilegitim  al  minis¬ 
trului  într'o  chestiune  curat  bisericească,  cum  este  educaţiunea  religioasă 
a  tinerimei  şcolare.  In  consecvenţă  a  cerut  dela  guvern  revocarea  ordo¬ 
nanţei  gravaminate  şi  în  acelaş  timp  a  dat  ordin  strict  cateheţilor,  ca  fără 
abatere  să  continue  cu  catehizarea  elevilor  în  limba  liturgică  a  biserică 
noastre,  care  este  exclusiv  limba  română.  Remuneraţia  e  lucru  secundar; 
pericolul  cel  mare  l-au  văzut  în  tendinţa  guvernului  de  a  vâri  limba  ma¬ 
ghiară  în  biserică.  Guvernul,  deşi  însuşi  contele  Tisza  publice  a  declarat 
ordonanţele  lui  Apponyi  de  ilegale,  până  azi  nu  le-a  revocat,  iar  cateheţii 
noştri  muncesc  de  pomană.  Curios  lucru  e  însă,  că  în  unele  părţi  numai 
caleheţii  români  greco-orientali  nu  primesc  remuneraţia  dela  stat.  Aşa  d.  e. 
catehetului  greco-oriental  dela  gimnaziul  de  stat  din  Gherla  i-s’a  suprimat 
remuneraţia  începând  din  anul  1910,  pe  când  catehetul  greco-catolic  o 
primeşte  regulat.  Umblând  noi  să  deslegăm  această  taină  am  aflat  dure¬ 
rosul  adevăr,  că  « episcopul  s’a  învoit ,  ca  elevii  să  înveţe  rugăciunile  şi  po¬ 
runcile  principale  şi  în  limba  maghiară,  spre  care  scop  toţi  elevii  s’au  pro- 
văzut  cu  cărţi  de  rugăciuni  şi  în  limba  maghiară .»  Explicarea:  Sutele  de 
mii  primite  dela  guvern  au  şi  o  contravaloare. 

De  astădată  ne  abţinem  dela  orice  comentar,  ci  aşteptăm  liniştiţi 
zuruitul  telefonului  de  pe  malul  Târnavei.  T.  St. 


O  propunere.  Părintele  protopop  Trifon  Miclea  ne-a  trimis  o  pro¬ 
punere,  pe  care  nu  ştim  dacă  a  prezentat-o  şi  forurilor  bisericeşti  compe¬ 
tente,  dar  pe  care,  pentru  idea  ce  o  conţine,  o  dăm  în  cele  următoare: 

«Prea  Sfinţite  Domnule  Episcop,  Venerabil  Consistor.  Că  s'au  in¬ 
trodus  conferinţele  preoţeşti,  într’adevăr  e  bine  şi  nu  putem  din  destul 
mulţumi  Veneratului  Consistor  pentru  aceasta.  Modesta  mea  părere  e  însă, 
ca  odată  în  an  şi  protopresbiterii  şi  administratorii  protopresbiterali  să  fie 
chemaţi  Ia  conferinţă  protopresbiteială,  care  se  va  ţinea  sub  prezidiul  Ar¬ 
hiereului  ori  a  substitutului  său. 

«Nu  aflu  de  lipsă  a  mai  înşira  motivele. 

«E  adevărat  că  protopresbiterii  cei  mai  mulţi  şi  aşa  participă  la  şe¬ 
dinţele  consistoriale  (cei  din  arhidieceză  nu,  fiind  în  număr  mai  mare  şi 
astfel  numai  puţini  sunt  membrii  în  Consistor.  N.  R.)  şi  de  multe  ori  se 
prezintă  Arhiereului,  iar  Arhiereul  şi  aşa  îi  poate  chemă  la  sine,  dar  totuşi 
ar  fi  de  lipsă  să  se  adune  cu  toţii  odată  în  an  şi  la  o  conferinţă  a  lor. 

«Rog  umilit  pe  Prea  Sfinţia  Voastră  şi  Ven.  Consistor  să  binevoiască 
a  se  ocupă  cu  această  chestiune  şi  a  o  regulă  prin  decis  consistorial  ori 
printr’un  regulament.  In  acest  mod  s’ar  putea  delăturâ  multe  scăderi  şi 
năcazuri,  s’ar  putea  uşura  administraţia  bisericească  şi  s’ar  încheia  o  mai 
strânsă  legătură  între  protopresbiteri  de-o  parte,  precum  şi  între  Arhierei 
şi  protopresbiteri,  de  alta». 

Propunerea  aceasta  într’adevăr  merită  să  fie  luată  în  seamă  de  P. 
Sfinţiţii  noştri  Arhiereii,  şi,  după  experienţele  ce  le  au,  să  o  realizeze.  In 
arhidieceză  s’a  ţinut  mai  în  anii  trecuţi  o  astfel  de  conferinţă  a  protopres- 
biterilor,  dar,  dupăcum  am  auzit  chiar  deia  cei  ce  au  luat  parte  la  ea,  n’a 
reuşit,  fiindcă  n’a  avut  un  program  înainte  pregătit  şi  studiat.  Această  ne¬ 
reuşită,  se  înţelege,  n’are  să  servească  ca  motiv  de  a  abandona  ideea 
pentru  totdeauna,  ci  ca  o  învăţătură  pentru  viitor,  ca  să  se  facă  pregătirile 
de  lipsă  şi  să  se  studieze  obiectele  conferinţei  înainte  de-a  se  întruni. 

* 

Dintr’o  scrisoare.  Mai  mulţi  dintre  abonaţii  revistei  noastre  cari  au 
primit  premiile  din  « Biblioteca  bunului,  păstor »,  ni-au  trimis  cuvinte  de 
mulţămită,  îndeosebi  pentru  volumul  de  predici  pentru  postul  mare.  Un 
astfel  de  abonat  ne  scrie  între  altele  următoarele:  «Sunt  abonat  la  «Re¬ 
vista  Teologică»  de  când  a  început  să  apară  şi  vă  mărturisesc  fără  nici  o 
măgulire,  că  m’a  învăţat  să-mi  înţeleg  mai  bine  chemarea  mea.  Sunt  preot 
de  21  de  ani,  dar  despre  partea  duhovnicească  a  chemării  mele  numai 
de  când  cetesc  «Revista  Teologică»  m’am  ocupat  mai  cu  dinadinsul,  căci 
ea  m’a  învăţat  învăţăturile  cele  sănătoase  ale  credinţa  noastre  ortodoxe. 
Am  lucrat  eu  şi  mai  înainte  pentru  poporul  meu,  dar  puţine  din  cele  ale 
preoţiei,  căci  nu  avem  ceeace  numeşte  aşa  de  frumos  părintele  arhiman¬ 
drit  /.  Schriban,  «aderenţă  sufletească,  adecă  înclinare  intimă  şi  înflăcărată 
cătră  zestrea  morală  şi  doctrinală  a  locaşului  în  cuprinsul  căruia  lucrează» 
preotul  (în  «Chemarea  preoţimii  noastre»,  pag.  46).  Să  ştiţi  că  sunt  încă 
mulţi,  cum  eram  şi  eu  mai  înainte...  Ne  daţi  mare  ajutor  cu  broşurile 
din  «Biblioteca  bunului  păstor».  Fiecare  din  aceste  broşuri,  cari  n’ar  trebui 
să  lipsească  din  biblioteca  nici  unui  preot,  mi-a  atras  luarea  aminte  asupra 
unei  datorinţe  a  preoţiei.  Volumul  cu  predicile  pentru  postul  mare  le-am 
cetit  cu  mare  plăcere  şi  mângâiere,  şi  le  voiu  ceti  în  Dumineci  şi  popo¬ 
rului,  iar  ziua  în  care  îmi  soseşte  revista  e  pentru  mine  o  zi  de  bucurie»... 

Un  alt  preot  ne  scrie:  «Cu  mare  bucurie  am  primit  Nrii  4  şi  5  din 
«Biblioteca  bunului  păstor».  N-ruI  5  m’a  surprins  foarte:  Vă  mărturisesc 
sincer  că  am  cetit  în  timpul  păstoriei  mele  ca  paroh  de  38  ani  multe  pre¬ 
dici  ale  postului  sfintelor  Paşti;  nu  măgulesc  dacă  îndrăsnesc  a  spune,  că 
predica  Floriilor  n’are  soţ  între  câte  au  apărut  până  acum,  că  m’au  pus 
în  uimire  şi  mi-a  nutrit  şi  însufleţit  tot  corpul  şi  întreg  sufletul,  ceeace 
am  firmă  speranţă  că  la  cetirea  ei  în  ziua  Floriilor,  când  aproape  întreg 
poporul  este  în  biserică,  va  pătrunde  in  sufletul  fiecărui  poporean,  care 
va  fi  învrednicit  a  o  ascultă»  . . . 

Noi  suntem  bucuroşi  că  am  putut  face  un  lucru  folositor.  Avem  pre¬ 
gătite  de  tipar  încă  câteva  lucrări  pentru  «Biblioteca  bunului  păstor». 
Intre  altele  vom  publică  un  ciclu  de  predici  şi  pentru  postul  Crăciunului, 
se  înţelege,  dacă  vom  avea  sprijin  destul  din  partea  preoţi  mii,  căreia  ne 
adresăm  cu  lucrul  nostru. 

* 

Coloare  albă.  Un  călător  a  întrebat  pe  căpitanul  corăbiei  pe  care 
călătorea,  de  ce  brânele  de  salvare  sunt  colorate  toate  cu  coloare  albă. 
Căpitanul  i-a  răspuns:  Dacă  brânele  de  salvare  ar  fi  văpsite  cu  coloare 
întunecată,  atunci  cei  ce  cad  seara  ori  noaptea  în  valurile  negre  ale  mării 
nu  le-ar  observă  şi  astfel  n’ar  întinde  mâna  după  ele,  pe  când  pe  cele 
albe  le  văd  uşor  şi  prinzându-se  de  ele  sunt  salvaţi.  —  Înţelegi,  iubite  ce- 
titomle,  adevărul  ce  se  cuprinde  în  acest  lucru?  Şi  tu  eşti  un  brâu  de  sal¬ 
vare,  aruncat  de  mâna  lui  Dumnezeu  în  apa  tulbure  a  lumei  acesteia,  ca 
văzându-te  sufletele  oamenilor  ce  se  cufundă,  să  găsească  un  razitn  în  tine 
şi  să-şi  salveze  vieaţa.  Dar  ce  să-i  atragă  la  tine,  dacă  coloarea  vieţii  tale 
nu  e  albă  şi  luminoasă?  Lumea  judecă  după  înfăţişarea  externă.  Orijeşte 
deci,  ca  sufletul  tău  să  fie  un  izvor  de  lumină  care  să  strălucească  din 
toată  fiinţa  şi  vieaţa  ta,  ca  văzându-te  oamenii  să  prindă  curaj  moral  pentru 
a  se  mântui! 

* 

Sapă  o  fântână!  Se  spune  că  un  ucenic  de  al  lui  Mohamed  l-a  în¬ 
trebat  odată  pe  acesta:  «Prorocule,  a  murit  mama  mea,  spune-mi  ce  bine 
să  fac  pentru  sufletul  ei?»  Profetul  i-a  răspuns:  «Sapă  o  fântână  pentru 
sufletul  ei,  şi  dă  apă  celor  însetaţi».  Ucenicul  a  săpat  fântâna  şi  a  scris 
pe  ea:  «Fântâna  aceasta  este  pentru  sufletul  mamei  mele». 

Ideea  a  fost  minunată,  pentrucă  în  deşerturile  Arabiei  lipsite  de  apă, 
o  fântână  eră  monumentul  cel  mai  frumos  şi  mai  binefăcător,  care  putea 
fi  ridicat  în  amintirea  cuiva.  Şi  «fântâna  lui  lacob»,  la  care  a  întâlnit  Mân¬ 
tuitorul  pe  femeea  cananeancă,  sute  de  ani  a  adus  aminte  călătorilor  de 
venerabilul  patriarh  şi  Ie-a  potolit  setea. 

Lumea  e  pentru  mulţi  oameni  o  pustie  a  sufletului,  dar  există  o  fân¬ 
tână  la  care  fiecare  suflet  îşi  poate  potoli  setea.  Mântuitorul  zice:  «Celce 
însetează,  să  vie  la  mine  şi  să  beâ!»  Aceasta  e  fântâna,  şi  cei  ce  aduc 
sufletele  ca  să  bea  din  apa  ei  vie,  le  fac  cel  mai  mare  bine.  Fântâna  aceasta 
nu  seacă  nicicând. 


Tipicul  cultului  religios. 

Cazuri  liturgice,  date  şi  indigitări  tipiconale  pe  lunile  Aprilie  —  Maiu,  1913. 

14  Aprilie:  Dumineca  sfintelor  Paşti.  Deoarece  anul  acesta  nu  cade  nici  o  săr¬ 
bătoare  în  săptămâna  luminată,  pentru  aceasta  la  rânduielile  fiecăreia  din  luminatele  zile 
ale  Paştilor  avem  să  ne  orientăm  întru  toate  prescrierilor  cărţii  Penticostariului.  In  sfânta 
Ş'  luminata  zi  a  învierii  Domnului  — la  oara  obicinuită  —  se  face  rănduiala  sfintei  învieri  şi 
Utrenia  Paştilor  cu  liturgia  sf.  loan  Gurădeaur,  iar  în  Lunia  şi  Mar  (ia  Paştilor  purcedem 
conform  Penticostariului.  Dar  nu  numai  în  săptămâna  luminată,  ci  în  tot  răstimpul  până 
la  «Dumineca  tuturor  sfinţilor»  (I.  după  Rosalii),  Penticostariul  este  cartea  conducătoare 
ln  practica  cultului  divin. 

Spre  orientare  pentru  săptămâna  luminată  mai  amintim  următoarele :  a)  Utrenia 
se  începe  cu  «Mărire  sfintei  cei  de  o  fiinţă",  iar  litnrgia  şi  vecernia  ca  de  regulă,  b) 
La  nici  o  rânduialâ  nu  se  cetesc  psalmii  şi  caftismele.  c)  In  locul  ceasurilor  cetim  cete 
prescrise  în  Penticostar  !a  pag.  6.  d)  La  utrenie  nu  se  ceteşte  evanghelie  şi  nu  se  cântă 
«Doxologia».  e)  Schimbările,  cari  sunt  de  a  .se  face  la  liturgic,  sunt  indicate  în  Penti- 
costariu  la  locul  lor. 

21  Aprilie:  Dumineca  sj.  apostol  Toma-  La  Vecernie  şi  Utrenie:  toate  se  cântă 
din  Penticostariu  ale  praznicului  cu  escluderei  Octoihului  şi  Mineiului.  La  Liturgie: 
Apostolul  şi  Evanghelia  Duminecii,  Irmosul  Paştilor  şi  Priceasna  «Laudă  lerusalime  pe 
Domnul». 

23  Aprilie:  Sfântul  măritul  marele  Mucenic,  purtătorul  de  biruinţă  George. 

Luni  seara  la  Vecernie:  La  «Doamne  strigat-am»  cântăm  3  stihiri  ale  sărbătorii 
din  Penticostar  şi  5  ale  sfântului  din  Minei.  « Mărire >  a  sfântului;  *■  Şi  acum »  a  sărbă¬ 
torii.  La  litie:  stihirile  prescrise.  La  Stihoavnă:  cele  indicate  în  Mineiu  ş.  c.  1. 

Marti  dimineaţa  la  Utrenie:  La  toate  cântările  avem  să  conznllăm  prescrierile 
Mineiului.  Canonul  Paştilor  cu  cele  prescrise  în  Mineiu  la  peazna  3  şi  6.  Celelalte  con¬ 
form  Mineiului. 

28  Aprilie:  Dumineca  Mironosiţelor.  Glas  2,  voscr.  4.  La  Vecernie  şi  la  Utrenie: 
toate  cântările  conform  prescrierilor  Pcnlicostariului.  La  Liturgie:  Apostolul  şi  Evan¬ 
ghelia  acestei  Dumineci,  Irmosul  Paştilor  şi  Priceastna  indicată  în  Penticostariu. 

5  Maiu:  Dumineca  Slăbănogului,  glas  3,  voscr.  5.  La  Vecernie  şi  Utrenie  cântăm 
ale  Penticostariului  ca  şi  în  Dumineca  precedentă.  La  Liturgic:  Apostolul  şi  Evanghelia 
Duminecii,  Irmosul  Paştilor  şi  Priceastna  prescrisă. 

12  Maiu:  Dumineca  Samarinencii,  glas  4,  voscr.  7.  La  Vecernie  şi  la  Utrenie: 
Cântările  şi  stihirile  învierii,  ale  înjumătâţirii  praznicului  {înjumătăţirea  praznicului  să 
serbează  Miercuri  in  săptămâna  a  4-a  şi  dupâserbarea  ei  durează  8  zile)  şi  ale  Sa- 
marinencii,  conform  Pentic. startului.  La  Liturgie:  Apostolul  şi  Evanghelia  Duminecii, 
Irmosul  Paştilor  şi  Priceastna  prescrisă. 

19  Mai:  Dumineca  Orbului,  glas  5,  voscr.  8.  La  Vecernie  şi  la  Utrenie:  Cântările 
prescrise  la  Penticostar. 

La  Liturgie :  Apostolul  şt  Evangeiia  acestei  Dumineci,  Irmosul  Paştilor  şi  Pri: 
ceastna  prescrisă. 

21  Maiu:  Sfinţii  marii  Împăraţi  şi  întocmai  cu  Apostolii  Constantin  şi  Hiena. 

Luni  seara  la  Vecernie:  La  «Doamne  strigat-am»  pe  8,  cântăm  3  stihiri  ale  praz¬ 
nicului  (din  Penticostar)  şi  5  stihiri  ale  sfinţilor  (din  Mineiu).  Mărire  a  sfinţilor,  «Şi 
acum»  a  praznicului.  Paremiile  sfinţilor.  «La  Stihoavnă»  stihirile  sfinţilor  şi  celelalte 
conform  Mineiului. 

Marţi  dimineaţa  la  Utrenie:  Toate  cântările  şi  stihirile  după  piescrieriie  Mineiului 
adecă  «ale  praznicului»  îmbinate  cu  «ale  sfinţilor».  La  Liturgie:  Apostolul  şi  Evanghelia 
sărbătorii  mineale.  Irmosul  Paştilor  şi  Priceastna  «In  tot  pământul  a  ieşit  vestirea». 

23  Maiu:  Joia  înălţării  la  ceriu  a  Domnului  tisus  Christos.  La  Vecernie  şi  la 
Utrenie  cântăm  totul  după  cum  prescrie  la  Penticostar  pentru  ziua  aceasta.  La  Liturgie 
Apostolul,  Evanghelia,  Irmosul  şi  Priceastna  înălţării. 

26  Maiu:  Dumineca  sfinţilor  Părinţi  (deln  sinodul  1.  ecumen.)  glas  6,  voscr.  10. 
La  Vecernie  şi  la  Utrenie:  Stihirile  şi  cântările  glasului,  ale  Înălţării  şi  ale  sf.  Părinţi, 
după  normativele  Penticostariuiui.  La  Liturgie:  Apostolul  şi  Evanghelia  acestei  Dumi¬ 
neci,  irmosul  înălţării  şj  Priceastna  indicată.  Cantor. 


